Analisis Teknikal NZD/USD – Timeframe H1 – 09/04/2018

NZD/USD mulai membentuk wave ke arah kenaikan sejak minggu lalu dan jika diperhatikan, ia berpotensi untuk melakukan retracement/pullback sekitar Key Support bagi membentuk formasi RBS sebelum bullish.
 Dan sekiranya ia breakout Key Resistance hari ini 0.7302 ia berpotensi untuk mencapai ke level resistance seterusnya iaitu 0.7320 atau lebih tinggi ke 0.7335 bagi membentuk new HH. Walaubagaimanapun, sekiranya ia breakout Key Support harian ini ia berkemungkinan akan menguji harga 0.7265.
Oleh itu, selagi ia tidak breakout Key Support, kebarangkalian masih tinggi untuk ia bullish ketika ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Jadi ‘King’ Hari Ini, Tapi Boleh Bertahan Ke?

US dolar didagangkan lebih kukuh pada sesi Eropah selepas data inflasi Amerika Syarikat yang lebih perlahan daripada jangkaan mencadangkan bahawa kadar faedah akan kekal tinggi untuk tempoh yang lama.
Harga pengguna tahunan AS meningkat 6.4% pada bulan Januari, turun sedikit daripada bacaan sebelumnya 6.5% dan tersasar daripada jangkaan untuk naik 6.2%.
Walaupun menurun, tetapi pasaran melihat Federal Reserve (Fed) mungkin akan terus menaikkan kadar faedah atau membiarkannya kekal tinggi untuk beberapa waktu.
Beberapa pegawai Fed juga telah menawarkan keterbukaan mereka untuk terus melanjutkan kenaikan kadarnya bagi memastikan inflasi turun pada sasaran.
Tumpuan pelabur kini beralih pada keluaran data jualan runcit AS pada sesi New York yang dijangka akan menunjukkan pertumbuhan pada bulan Januari.
 Beralih kepada situasi semasa pasaran, indeks dolar kekal mengukuh pada sekitar harga 103.53 berbanding sekumpulan mata wang utama.
Dolar Aussie antara yang menjunam teruk pada sesi dagangan hari ini disebabkan pengukuhan US dolar sehingga ia gagal memanfaatkan kenyataan hawkish gabenor Reserve Bank of Australia (RBA).
Pada sesi Asia, gabenor Philip Lowe mengatakan inflasi masih terlalu tinggi dan terdapat risiko bahawa bank pusat tidak melakukan tindakan yang cukup dengan kadar faedah.
Kelemahan dolar Aussie turut disusuli dengan penyusutan dolar New Zealand dan dolar Kanadayang masing-masing kehilangan sekitar 0.8% dan 0.5%.
Mata wang yen pula menyusut lebih jauh ke paras terendah enam minggu apabila hasil bon AS 10 tahun yang lebih tinggi menyokong dagangan US dolar.
Euro turut merosot ekoran dagangan dolar greenback yang lebih kuat, menyaksikannya didagangkan suram pada sekitar harga 1.0700 pada sesi Eropah.


Analisis GOLD – Data Jualan Runcit AS Ranapkan Impian Emas Untuk Lebih Garang

Tampaknya dagangan emas dilihat tidak kesampaian untuk mengekalkan keuntungan yang diraih dari bacaan inflasi yang tinggi minggu lalu.
Namun sebelum susut, lonjakan harga telah mencapai zon rintangan 1880.00 yang secara tidak langsung telah mencipta rekod ketinggian terbaharu dalam tempoh masa 5 bulan pada sesi New York semalam (Selasa).
Pada carta harga XAU/USD yang mengukur nilai berbanding USD, harga nampaknya hanya mampu ‘mencucuk’ zon rintangan 1880.00 sebelum kembali susut untuk cecah ke zon RBS (resistance become support) 1850.00.
Kejatuhan yang dipersembahkan juga telah melenyapkan corak ‘ascending triangle’ yang dibuat semalam untuk melepasi trendline support tersebut sebagai isyarat awal kepada perubahan trend bearish.
Dagangan emas menyaksikan pergelutan untuk melonjak lebih tinggi setelah kehilangan daya tarikan yang ketara berikutan penerbitan data penjualan runcit Amerika Syarikat (AS) yang positif di awal sesi New York.
Lonjakan semula hasil perbendaharaan 10 tahun AS juga menjadi aspek yang menyokong dolar greenback untuk mengukuh dan sentimen pasaran yang berisiko tampaknya lebih memihak kepada raja matawang itu.
 Akan tetapi zon RBS 1850.00 itu diperhatikan ketika ini sedang membantu harga emas untuk kembali meningkat yang berkemungkinan akan berlaku ‘reversal’ di trendline support sebelum terus menjunam.
Junaman yang berikutnya kebarangkalian bakal mengatasi zon RBS berkenaan untuk terus mencecah zon RBS yang seterusnya pada 1830.00 dan akan dinilai oleh pelabur bagi menanti petunjuk bearish yang jelas.
Namun tidak mustahil juga untuk harga emas memberi kejutan dengan lonjakan garang yang dijangka akan mencapai semula ke zon rintangan 1880.00 sebelum terbang lebih tinggi menuju ke sasaran berikutnya.
Keupayaan untuk melonjak tinggi akan dilihat menguji zon rintangan sekitar 1900.00-1910.00 yang turut merupakan paras tertinggi yang pernah dicatatkan pada awal dagangan Jun lalu sebelum kembali menurun.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Tanpa Dijangka Mendatar Pada September! Ini Perkara Yang Perlu Diketahui Pasaran

Jualan runcit A.S. secara tidak dijangka tidak berubah pada September kerana inflasi yang tinggi dan kadar faedah yang meningkat dengan pantas menyekat permintaan untuk barangan.
Jabatan Perdagangan berkata pada hari Jumaat bahawa bacaan tidak berubah dalam jualan bulan lepas mengikuti peningkatan 0.4% peningkatan yang disemak pada bulan Ogos. Jualan pada bulan Ogos sebelum ini dilaporkan meningkat 0.3%.
Ahli ekonomi yang ditinjau oleh Reuters telah meramalkan jualan meningkat 0.2%, dengan anggaran antara serendah penurunan 1.1% hingga setinggi peningkatan 0.8%. Jualan juga semakin perlahan apabila perbelanjaan beralih kembali kepada perkhidmatan. Jualan runcit untuk kebanyakannya barangan, tidak diselaraskan untuk inflasi.
Kos yang melambung tinggi untuk sewa dan penjagaan kesihatan telah membebankan belanjawan rakyat Amerika sehingga membawa kepada pengurangan perbelanjaan bagi barangan. Keadaan ini telah ditambah dengan kos pinjaman yang lebih tinggi, yang menjadikan kredit lebih mahal.
 Rizab Persekutuan telah menaikkan kadar dasarnya daripada hampir sifar pada Mac kepada julat semasa 3.00% kepada 3.25% bagi memerangi inflasi. Kenaikan kadar faedah 75 mata asas keempat berturut-turut dijangka bulan depan selepas data pada Khamis menunjukkan inflasi meningkat dengan kukuh pada bulan September.
Tanpa mengira jualan kereta, petrol, bahan binaan dan perkhidmatan makanan, jualan runcit meningkat 0.4% bulan lepas. Data untuk Ogos telah disemak lebih tinggi untuk menunjukkan jualan runcit teras ini meningkat 0.2% dan bukannya tidak berubah seperti yang dilaporkan sebelum ini.
Pakar ekonomi menganggarkan bahawa pertumbuhan dalam perbelanjaan pengguna berkemungkinan di bawah kadar tahunan 1.0% pada suku ketiga selepas meningkat pada kadar 2.0% pada suku April-Jun.
Namun, KDNK dijangka meningkat semula pada suku lepas selepas dua penurunan suku tahunan berturut-turut kebanyakannya apabila permintaan domestik yang perlahan menyekat import dan pengumpulan stok barangan yang tidak terjual di gudang.
The Fed Atlanta menganggarkan bahawa KDNK meningkat pada kadar 2.9% pada suku lepas selepas jatuh pada kadar 0.6% pada suku kedua. Kerajaan dijadualkan menerbitkan gambaran KDNK suku ketiga pada akhir bulan ini.


Analisis Teknikal GBP/JPY – Timeframe H1 – 23/11/2018

Chart pasangan matawang GBP/JPY turut menunjukkan lonjakan harga yang ketara pada dagangan sesi Eropah semalam. Britain dan Kesatuan Eropah dilihat bergerak seiringan menuju ke fasa terakhir dalam rundingan Brexit menjelang sidang kemuncak pada Ahad ini. Berita positif ini telah meningkatkan kembali keyakinan pelabur terhadap dagangan Sterling. Oleh itu, dilihat pergerakan harga pada chart GBP/JPY, lonjakan sehingga 150 pips kenaikan melepasi ketiga-tiga resistance pada indicator Moshed Magic Line dalam masa kurang 1 jam sahaja. Harga bergerak mendatar pada sesi pasaran New York sekitar paras 145.400 sehingga pasaran ditutup.
Bersambung pada sesi pasaran Asia hari ini, harga masih bergerak mendatar sejak permulaan sesi menyambung pergerakan harga sesi sebelumnya namun harga dilihat membuat sedikit penurunan ke paras Magic Pivot 145.190 menjelang pembukaan sesi pasaran Eropah. Jika harga gagal membuat penurunan melepasi paras Magic Pivot tersebut, jangkaan harga akan menyambung kembali lonjakan harga yang dilakukan semalam dan menuju ke paras resistance 146.136 (MagicR1). Kemudiannya, harga yang meneruskan kenaikannya akan menguji pula paras 146.879 (MagicR2) yang berpotensi menjadi paras SBR (support become resistance) yang baru pada chart GBP/JPY. Dan seterusnya jika momentum lonjakan harga masih dapat dikekalkan, kenaikan harga dijangka boleh mencecah sehingga paras ketinggian di sekitar 147.825 (MagicR3).
Sebaliknya, jika pergerakan harga dilihat menembusi paras Magic Pivot dan menunjukkan tanda-tanda penurunan, jangkaan harga akan turun ke paras support yang terdekat sekitar paras 144.447 (MagicS1). Kemudiannya, harga akan mencari paras terendah yang baru berkemungkinan menuju ke paras support pada 143.501 (MagicS2). Harga yang masih kekal membuat penurunan dilihat akan mencecah paras 142.758 (MagicS3) untuk harga menguji zon major support pada chart GBP/JPY tersebut.
 Terus pantau perkembangan Brexit di fasa-fasa akhir rundingan di mana sebarang perubahan bakal memberi impak besar terhadap pergerakan harga dalam pasaran semasa. Teliti paras support dan resistance pada indicator Moshed Magic Line dan lihat keberkesanan paras-paras ini dengan pergerakan harga pada chart GBP/JPY anda.

Paras support: 144.447, 143.501, 142.758.
Paras resistance: 146.136, 146.879, 147.825.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Tiada Kejutan Dari BoC, Kadar Faedah Masih Kekal Pada 0.25% Namun Pasaran Harus Bewaspada! Ini Sebabnya!

Bank of Canada (BoC) sebentar tadi telah mengambil keputusan untuk mengekalkan kadar faedah semalaman dan dalam masa yang sama panduan yang ditetapkan juga tidak berubah. Namun begitu, BoC telah memberi amaran bahawa perkembangan varian Omicron Covid-19 dapat mendatangkan banyak ketidakpastian dalam pemulihan ekonomi negara.
Bank pusat itu berkata dalam satu kenyataan ringkas yang dikeluarkan pada hari Rabu bahawa data baru-baru ini mencadangkan ekonomi mempunyai momentum yang kukuh pada suku keempat ini, termasuk pertambahan pekerjaan yang lebih meluas sehingga mengembalikan kadar pekerjaan kepada paras pra-pandemik.
Di samping itu, BoC menzahirkan kembimbangan mengenai potensi kesan varian Omicron terhadap pertumbuhan masa hadapan ekonomi dan memberi amaran bahawa banjir baru-baru ini di Kanada Barat telah merosakkan infrastruktur pengangkutan. Perkara ini dapat menjadi faktor pengekangan pertumbuhan ekonomi.
 “Banjir dahsyat di British Columbia dan ketidakpastian yang timbul daripada varian Omicron boleh menjejaskan pertumbuhan dan membawa kepada gangguan rantaian bekalan dan pengurangan permintaan untuk beberapa perkhidmatan”. – Bank Pusat Kanada.
Bank of Canada telah mengekalkan penanda aras kadar faedah semalaman pada tahap terendah pada 0.25% sejak Mac 2020, iaitu pada awal penularan pandemik di Amerika Utara. Ramalan terbaharunya, yang diterbitkan pada akhir Oktober, menunjukkan kadar utama berkemungkinan kekal pada paras itu sehingga suku kedua atau ketiga 2022. Garis masa yang ditetapkan ini mensasarkan bahawa ekonomi pulih dan kadar inflasi berkurangan sehingga kadar sasaran 2%.
Pengumuman kadar faedah bank pusat seterusnya akan dibuat pada 26 Januari. US dolar didagangkan susut 0.01% berbanding dolar Kanada yang didagangkan pada paras 1.2636 susulan pengumuman tersebut.


Dolar Euro Pamer Prestasi Merosot, EUR/USD Turun Ke Paras Terendah 4 Bulan

Matawang dolar Euro mencatatkan prestasi terburuk untuk permulaan dagangan minggu ini berbanding matawang utama yang lain.
Sebagai matawang anti-USD, pengukuhan matawang US dolar dalam suasana pasaran yang berisiko terus memberi tekanan terhadap dolar Euro.
Ancaman wabak Coronavirus belum masih dapat meredakan kebimbangan pasaran apabila angka kematian kini mencecah 1,018 korban manakala lebih 42,000 kes jangkitan disahkan.
Selain itu, hubungan perdagangan antara Amerika dan Eropah (EU-US) dilihat semakin memberi tekanan terhadap matawang Euro. Presiden AS Donald Trump menyatakan layanan Eropah terhadap Amerika sebelum ini adalah buruk dan beliau akan lebih bertegas dalam isu perdagangan bersama Eropah.
Justeru itu, pelabur dapat menyaksikan penurunan harga pada carta pasangan matawang EUR/USD yang menyambung penurunan minggu lalu pada dagangan Isnin.
Penurunan ketara dipamerkan pada sesi pasaran New York selepas bergerak perlahan pada sesi Asia dan Eropah.
 Penurunan harga pada carta EUR/USD telah melepasi paras terendah yang dicatatkan pada minggu lalu dan turun mencecah paras 1.09050 mencatatkan paras terendah terbaru 4 bulan.
Harga kekal bergerak di bawah garisan Moving Average 50 (MA50) pada rangka masa 1 jam pergerakan harga di EUR/USD memberi isyarat trend masih kekal bearish.
Harga berkemungkinan membuat kenaikan pada hari ini menguji semula zon tumpuan sebelum ini pada 1.09400 dan membentuk zon SBR (support become resistance) terbaru sebelum menyambung penurunan semula.
Penurunan harga bakal menuju ke paras 1.08800 iaitu zon support yang diuji pada awal dagangan Oktober 2019 di mana harga gagal tembusi zon tersebut.
Sebaliknya jika harga terus membuat kenaikan lebih tinggi, beri tumpuan pada paras penting seperti di zon SBR 1.09700 atau seterusnya pada 1.10000.
Lihat gambar carta pasangan matawang EUR/USD di bawah untuk rujukan analisis teknikal anda.


Inventori Minyak EIA Tutrut Jatuh di US

The Energy Information Administration (EIA) atau Pengurusan Informasi Tenaga melaporkan inventori minyak mentah yang jatuh sebanyak 2.4 juta tong pada minggu berakhir 2 Disember berbanding 0.9 juta penyusutan pada minggu lepas. Jumlah inventori setakat ini ialah 485.8 juta tong.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.

Manakala data American Petroleum Institute (API) yang dikeluarkan pada Selasa juga merekodkan pengurangan. Gasolin pula meningkat sebanyak 2.1 juta tong dan paras terkini bacaan tahunan meningkat 4.3%.

Minyak mentah US yang diimport pada masa ini berada dalam purata 8.3 juta tong sehari yang meningkat 755,000 tong dari minggu sebelum.
Data secara keseluruhan adalah hampir dengan inventori yang dilaporkan oleh API. Pasaran memberikan tumpuan kepada mesyuarat OPEC hujung minggu ini bagi membincangkan secara lanjut pengurangan pengeluaran yang telah disetujui pada minggu lepas.
Minyak West Texas intermediate (WTI) bergerak di sekitar $50.4 sejurus data EIA ini dikeluarkan semalam yang mana minyak mentah WTI jatuh sebanyak 1.6%. Minyak WTI dan Brent hari ini bergerak dalam julat yang rendah yang didagangkan di paras $50.03 dan $53.31 setong pada masa artikel ini ditulis.


Pergerakan GBP/USD Masih Didominasi Pengukuhan US Dolar

Matawang GBP  jatuh ke paras terendah hari ini berbanding Euro pada Selasa selepas data sektor pembinaan (UK PMI Construction) yang dikeluarkan pukul 4.30 petang tadi meleset daripada jangkaan dan bacaan sebelum ini. Data merekod bacaan 48.1 yang menunjukkan kejatuhan dalam aktiviti sektor pembinaan UK.
EUR/GBP naik sehingga 0.27% setakat pukul 5.39 petang kepada 0.8860.
Dengan data yang meleset hari ini, dilihat akan menambah lagi tekanan kepada matawang GBP selepas data pada Isnin juga merekod kemelesetan. GBP sememangnya tertekan pada Isnin dengan data PMI sektor pembuatan (UK PMI Manufacturing) yang meleset kepada 55.9 daripada jangkaan 56.3.
 Matawang GBP juga kekal lemah berbanding dengan US dolar. GBP/USD jatuh hampir 40 pip selepas data sektor pembinaan UK ini dikeluarkan.
Antara penyebab kejatuhan GBP/USD sejak dari minggu lalu adalah faktor pengukuhan US dolar itu sendiri.  US dolar mengukuh ketika ini berikutan keyakinan pasaran terhadap kenaikan kadar faedah The Fed di samping rancangan reformasi percukaian Trump.
Selain daripada faktor pengukuhan US dolar, kelemahan GBP/USD ketika ini juga datang daripada ketidaktentuan Brexit. Ahad lepas pasaran melihat tekanan terhadap Theresa May untuk meletakkan jawatan, khususnya daripada Boris Johnson, menteri luar UK.
Setakat ini belum ada komen yang lebih meyakinkan daripada bank pusat England tentang perancangan mereka dalam menaikkan kadar faedah. Minggu ini komen daripada bank pusat adalah pada Jumaat oleh Haldane dan McCafferty.


Ulasan News Penggerak Matawang US Dollar : Sentimen Terkini Greenback

US dollar adalah matawang yang paling banyak merekodkan kejatuhan pada minggu lalu sekaligus mencatat kejatuhan 2 minggu berturut-turut.
US dollar dilihat melemah berbanding matawang-matawang utama yang lain termasuk Euro, GBP, NZD dan lain-lain. Pergerakan pair US dollar adalah seiring, dengan bentuk pergerakan yang seakan serupa menunjukkan faktor kelemahan US dollar itu adalah dominan.
Matawang greenback memulakan minggu lalu dengan membuat kejatuhan disebabkan kebimbangan terhadap keputusan Trump mengenakan tariff keluli dan aluminium ke atas Kanada, Mexico dan Kesatuan Eropah dengan ketiga-tiga negara itu dijangka akan membalas Amerika dengan tindakan yang sama.
Pada Selasa, US dollar sekali lagi berhadapan dengan tekanan walaupun data indeks sektor bukan-perkhidmatan merekodkan bacaan positif. US dollar meneruskan kejatuhan pada Rabu apabila laporan mengatakan ECB (European Central Bank) akan mula membincangkan tentang penamatan program pembelian bon pada Khamis ini.
US dollar terus tertekan apabila beberapa ahli ECB memberikan komen hawkish mereka menjelang mesyuarat polisi monetari minggu ini. Matawang Euro pula mendapat sedikit kenaikan selepas Peter Praet ketua penganalisis ekonomi berkata kekuatan ekonomi di Zon Eropah kekal dan jangkaan inflasi semakin konsisten dengan sasaran bank pusat.
 US dollar terus jatuh pada Khamis sebelum membuat sedikit kenaikan pada Jumaat.
Persidangan G7 yang diadakan di Kanada pada Sabtu dan Ahad telah menimbulkan kekhuatiran terhadap hubungan perdagangan dan tarif antara Trump dan pemimpin lain. Presiden US telah memuatkan kata-kata beliau di Twitter yang menyatakan sokongan terhadap komuniti tersebut namun melancarkan serangan terhadap Perdana Menteri Kanada, Trudeau.
Semua yang berlaku dalam perhimpunan negara G-7 telah menyebabkan berlakunya gap dalam pembukaan pasaran forex pada Isnin. Yen menguat dengan risiko ketidaktentuan perdagangan pada awalnya, tetapi melemah semula apabila pasaran melihat satu lagi event penting pada Selasa ‘pertemuan Trump-Jong Un’ dijangka berjalan lancar.
Berikut adalah julat pergerakan pasangan matawang utama dunia pada minggu lalu dan minggu sebelum itu.

28 Mei – 1 Jun
04 – 08 Jun

Eur/Usd- Volatile 218 pip
Eur/Usd – naik 188 pip

Usd/Jpy – Volatile 172 pip
Usd/Jpy – sideway 107 pip

Gbp/Usd– Naik 158 pip
Gbp/Usd – naik 178 pip

Usd/Chf- Volatile 157 pip
Usd/Chf – volatile 108 pip

Usd/Cad– Volatile 229 pip
Usd/Cad – volatile 211 pip

Aud/Usd– Naik 118 pip
Aud/Usd – volatile 118 pip

Nzd/Usd– Naik 141 pip
Nzd/Usd – naik 88 pip


Sentimen Terkini Pasaran Forex Menjelang Pengumuman Data NFP

Dolar naik berbanding Yen pada Jumaat apabila risiko Korea Utara semakin berkurangan selepas penerimaan Presiden Trump dalam potensi pertemuan dengan Kim Jong Un dilihat positif.
Seorang utusan Korea Selatan berkata di Washington bahawa Trump menyatakan kesanggupannya, dengan Kim telah menyatakan komitmen untuk menghentikan program nuklearnya.
Kedua-dua Nikkei dan USD/JPY melonjak tinggi selepas berita positif Korea Utara dan meningkatkan semula citarasa kepada risiko (risk-appetite). Pair USD/JPY naik 0.6 peratus kepada pada awal sesi Asia pagi tadi dan kini sedikit merosot daripada paras tertinggi. Nikkei pula ditutup 0.49% lebih tinggi pada Jumaat.
 Sentimen semasa pasaran dilihat menjadi semakin baik, dan aliran ke matawang safe-haven seperti biasa akan berkurangan seperti yang kita lihat ketika ini dengan kejatuhan Yen.
Dolar A.S. jatuh ke paras terendah 16 bulan lalu berbanding yen pada akhir minggu lalu berikutan kebimbangan terhadap perang perdagangan selepas Trump mula-mula sekali mengumumkan pengenaan cukai import terhadap keluli dan aluminium.
Euro menanggung kerugian yang begitu banyak selepas jatuh pada hari Khamis apabila Presiden ECB Mario Draghi mengakui inflasi serantau masih lemah dan peningkatan proteksionisme adalah risiko. EUR/USD jatuh sehingga 150 pip selepas pada Khamis.
Para pemain pasaran akan mengalihkan perhatian kepada pengumuman data NFP Amerika Syarikat yang ditunggu-tunggu setiap bulan.


Analisis Teknikal NZD/USD – Timeframe H1 – 7/9/2018

Matawang New Zealand Dollar didagangkan lemah pada minggu ini berikutan krisis perang dagang di antara Amerika Syarikat dan China membuatkan matawang Kiwi itu turut terkesan. Sehubungan dengan krisis tersebut, China dilaporkan telah memberi amaran mengenai tindakan balas sekiranya Presiden Trump meneruskan tindakan beliau mengenakan tarif tambahan terhadap barangan import China sejumlah $200billion.
Pasaran yang dilihat masih berisiko (risk-off) memberi kesan terhadap keyakinan para pelabur dalam pasaran. Pelabur juga masih melihat kepada pertumbuhan ekonomi di New Zealand yang dijangka perlahan oleh Reserve Bank of New Zealand (RBNZ).
Sementara itu, pergerakan besar harga bagi matawang USD dijangka oleh pasaran pada malam ini berikutan data penting yang ditunggu setiap bulan iaitu kadar purata gaji, perubahan jumlah pekerjaan dan kadar pengangguran di AS akan dikeluarkan pada jam 8.30 malam ini.
 Pasaran yang optimis terhadap USD atas faktor data-data ekonomi yang banyak memihak kepada USD sebelum ini, menjangkakan USD bakal meneruskan pengukuhan pada malam ini. Sektor perkilangan yang sedang berkembang dengan kadar yang cepat serta kenyataan dari Bostic iaitu salah seorang dari ahli FED menyatakan bahawa sektor perkerjaan AS dalam keadaan mengukuh, meningkatkan lagi keyakinan pelabur terhadap nilai matawang USD untuk terus kukuh. Namun, semuanya bergantung terhadap bacaan data yang bakal dikeluarkan malam nanti.
Secara teknikal, pergerakan harga bagi pasangan matawang NZD/USD pada dagangan semalam dilihat sedikit mendatar dan pergerakan harga di antara julat harga 0.66151-0.65711. Sebelum itu, harga telah membuat kenaikan dari paras support 0.65450 pada Rabu lalu dan tidak berjaya menembusi (breakout) paras SBR (support become resistance) pada 0.66200 sebelum membuat penurunan semula. Pada sesi pasaran Asia hari ini juga, harga dilihat membuat pergerakan yang lemah dan perlahan dimana harga menyentuh paras support 0.65650 sebelum naik semula dan harga semasa bergerak di sekitar paras 0.65800 setakat jam 4.45 petang.
Pergerakan harga dijangka akan perlahan ekoran pasaran menunggu data-data penting malam ini melibatkan matawang USD dimana jangkaan akan berlaku pergerakan besar harga. Jika harga membuat penurunan, tumpuan adalah pada support 0.65450 dan jika harga berjaya menembusinya (breakout), paras support terdekat adalah pada paras 0.65200 atau harga berpotensi untuk turun lebih rendah lagi. Sebaliknya jika harga membuat lonjakan dengan data USD yang lemah, harga dijangka akan menguji paras SBR 0.66200 sebelum menuju ke paras resistance seterusnya di paras 0.66700. Manakala, major resistance yang menjadi tumpuan adalah pada paras harga 0.67200.
Paras support: 0.65647, 0.65459, 0.65207.
Paras resistance: 0.66087, 0.66339, 0.66527.


Ini Sebab Eur/Usd Naik Hampir 100 Pip Sejak Pukul Lima Petang Tadi

Matawang Euro melonjak ke paras tertinggi enam bulan lalu berbanding US dolar sebentar tadi berikutan komen Chancellor Jerman Angela Merkel sekaligus menghumban US dolar ke paras terendah enam bulan lalu berbanding enam matawang utama yang lain.
Eur/Usd naik 0.22% kepada 1.1233 pukul 7.15 petang tadi yang merupakan paras tertinggi sejak 9 November 2016.
Penguatan Euro berlaku sebaik sahaja Merkel mengatakan matawang tunggal itu “terlalu lemah”.
Bercakap di Berlin, Merkel berkata Jerman merekod lebihan dagangan salah satunya disebabkan polisi pengembangan European Central Bank (ECB) yang menyebabkan nilai Euro jatuh.
 Indeks US dolar yang mengukur kekuatan matawang greenback berbanding enam matawang utama yang lain susut ke bawah paras 97.00 selepas komen Merkel.
Dalam sesi awal dagangan hari ini indeks US dolar memulih selepas risiko politik US yang beransur reda di mana Presiden Trump dalam rangka lawatan ke Timur Tengah.
Risiko politik yang bermain sejak minggu lalu disebabkan isu Trump bersama FBI semakin reda dengan Trump kini buat pertama kali dalam rangka lawatan luar negara.
Indeks US dolar mengakhiri minggu lalu dengan kemerosotan 2.12% dan telah rugi 100% dari keuntungan yang direkod sejak Pilihanraya US.


Gila Betul! USD/JPY Capai Paras Tertinggi 20 Tahun!

Pergerakan harga pada carta pasangan mata wang USD/JPY antara yang mencuri tumpuan pada dagangan minggu ini apabila terus memburu rekod tertinggi terbaru 20 tahun!
Selepas penyusutan sementara US dolar yang menyaksikan harga sedikit susut di bawah paras 126.00, harga telah pamerkan peningkatan semula pada sesi New York semalam bersambung ke sesi Asia pagi ini (Jumaat).
Sehingga setakat sesi Eropah petang ini, harga sudah mencapai paras ketinggian terbaru sekitar 126.600 setakat jam 3 petang waktu tempatan.
Ini adalah paras tertinggi dicapai harga sejak Mei 2002.
Jangkaan untuk pengukuhan US dolar untuk tempoh lebih panjang akan terus mendorong harga terus bergerak lebih tinggi.
Selepas data inflasi Amerika Syarikat (AS) diterbitkan baru-baru ini mencatat paras tertinggi terbaru 40 tahun, pelabur lebih yakin terhadap tindakan Federal Reserve (Fed) untuk mengetatkan lagi polisi.
Sementara, bank pusat Jepun (BOJ) pula terus mengekalkan dasar yang longgar mendorong mata wang Yen untuk terus bergerak lemah dalam pasaran.
 Kenaikan lebih tinggi harga berkemungkinan boleh mencecah sehingga ke paras ketinggian terbaru sekitar 128.00 atau lebih tinggi lagi.
Namun waspada untuk sebarang kemungkinan yang boleh berlaku dalam pasaran dan membuatkan harga kembali susut semula.
Untuk penurunan harga, paras sokongan awal adalah pada 125.800 yang dilihat bakal diuji sebelum harga memberi isyarat seterusnya bagi perubahan trend bearish.
Penurunan selanjutnya harga bakal menuju ke paras tumpuan sebelum ini sekitar support 123.500.
Lihat gambar carta harga USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 15/10/2018

Pasaran global berada dalam keadaan lemah berikutan kejatuhan yang teruk pasaran global selepas IMF memberi amaran terhadap pertumbuhan dan kestabilan kewangan global. Hal ini yang masih melihatkan pasaran semasa dalam keadan berisiko terus memberi kelebihan kepada matawang Yen. Tambahan lagi, Yen berkemungkinan akan mendapat permintaan menjelang sidang kemuncak EU minggu ini. Pergerakan harga bagi pasangan matawang USD/JPY pada Khamis dan Jumaat lalu menunjukkan pergerakan yang mendatar di mana harga didagangkan di sekitar paras 112.200.
Pada pasaran Asia hari ini, harga dilihat didagangkan di sekitar paras 112.200 juga dan harga menguji paras Magic Pivot 112.181 pada permulaan sesi sebelum harga bergerak membuat penurunan dan menguji paras support 111.861 (MagicS1) setakat jam 2.37 petang. Jika Yen terus mengukuh dan menekan harga ke paras lebih rendah, jangkaan harga akan menuju ke paras support 111.556 (MagicS2) yang berada lebih rendah. Seterusnya, harga bakal mencecah sehingga ke paras support 111.236 (MagicS3) jika harga masih mengekalkan penurunan yang dibuat.
 Namun, jika USD kembali mengukuh dan melonjakkan semula harga je paras lebih tinggi, harga dilihat akan menuju ke paras resistance 112.486 (MagicR1) untuk menguji dulu zon resistance tersebut. Kenaikan harga yang diteruskan kemudiannya dilihat akan menguji pula paras resistance seterusnya pada 112.806 (MagicR2) yang berada pada zon SBR (support become resistance). Dan jika harga mampu membuat kenaikan melepasi paras tersebut, dijangka harga akan menuju ke paras resistance 113.111 (MagicR3) sebelum harga membuat Higher High baru ke paras yang lebih tinggi.
Sentiasa berjaga-jaga dengan sentimen pasaran semasa yang tidak menentu di mana turut memberi kesan kepada matawang safe-haven dan juga pergerakan harga pada chart USD/JPY ini. Tentukan paras-paras support dan resistance terbaik pada chart USD/JPY dengan melihat kepada indicator Moshed Magic Line sebagai rujukan anda.

Paras support: 111.861, 111.556, 111.236.
Paras resistance: 112.486, 112.806, 113.111.


AS Dolar Berlegar Pada Paras Terendah 2 Bulan, Pasaran Kembali Berhati-Hati.

Matawang AUD hari ini ditambah tekanan oleh data domestiknya sendiri di mana indeks sentimen pengguna Australia mencatatkan bacaan yang merosot sebanyak 0.6% ke 100.7 pada bulan Jun 2019 daripada 101.3 pada bulan sebelumnya. Indeks ini menunjukkan bahawa kebimbangan mendalam mengenai kelembapan dalam ekonomi global.
Tidak lama kemudian, matawang komoditi khususnya AUD cuba disokong oleh data yang positif daripada China. Inflasi harga pengguna China meningkat kepada 2.7% pada bulan Mei 2019 daripada 2.5% pada bulan sebelumnya dan sepadan dengan ramalan pasaran.
 Walaubagaimanapun, kenaikan Aussie dihalang oleh sentimen pasaran yang kembali berhati-hati ekoran kebimbangan yang berterusan mengenai ketegangan perdagangan antara Amerika Syarikat dan China selepas Presiden Trump berkata beliau tidak mempunyai minat untuk maju ke hadapan kecuali China bersetuju dengan terma Amerika Syarikat.
Dalam perkembangan lain, matawang AS Dolar didagangkan berhampiran paras terendah dalam tempoh dua bulan kerana jangkaan bahawa Rizab Persekutuan (FED) dapat mengurangkan kadar faedah dalam beberapa bulan akan datang.
Tumpuan pasaran pada malam ini akan terarah kepada indeks harga pengguna Amerika Syarikat yang mencerminkan pertumbuhan inflasi negara itu. Pelabur mengjangkakan data malam ini hadir lebih rendah berikutan kejatuhan dalam harga petrol dan kekuatan USD sebelum ini boleh menekan kadar inflasi.


Sentimen Perdagangan Kembalikan Keyakinan Firma, Eksport China Catat Lonjakan

Rentetan daripada pengeluaran dari senarai pemanipulasi matawang oleh Amerika Syarikat, China terus menerima berita gembira pada hari ini apabila data perdagangan menunjukkan bacaan eksport bagi bulan Disember negara itu meningkat buat kali pertama dalam tempoh 5 bulan.
Peningkatan tersebut memperlihatkan pemulihan yang sederhana dalam permintaan selepas A.S dan China bersetuju untuk meredakan perang dagang mereka yang selama ini telah menjejaskan pertumbuhan global.
Setelah menghadapi tahun yang sukar, eksport China kembali meningkat dengan kenaikan 7.6% pada Disember berbanding tahun sebelumnya. Import pula melonjak sebanyak 16.3% meskipun dipengaruhi oleh harga komoditi yang lebih tinggi.
Naib Menteri Pentadbiran Kastam China, Zhou Zhiwu berkata import China melonjak pada dua bulan terakhir 2019 yang didorong oleh kenaikan import kacang soya dan daging babi dari A.S.
 Beliau turut memberitahu bahawa sentimen perdagangan yang optimis telah membantu meningkatkan keyakinan syarikat pada bulan Disember.
Secara keseluruhan, Beijing mencatat lebihan dagangan sebanyak $46.79 bilion pada bulan Disember, melebihi jangkaan pasaran yang mengunjurkan lebihan sebanyak $45.8 bilion. Namun begitu, lebihan dagangan China dengan A.S mencatat sedikit penurunan pada bulan tersebut dijejaskan oleh pertikaian yang dihadapi sebelum ini.
Menurut sumber dipetik dari laporan Reuters, perjanjian fasa 1 yang akan ditandatangani esok akan menyaksikan persetujuan China untuk membeli $200 bilion barangan A.S selama dua tahun. Bagaimanapun, tiada pengesahan dilakukan oleh pihak China mengenai angka-angka tersebut.
Bagi mendapatkan kejelasan mengenai terma-terma perjanjian fasa 1, teks perjanjian itu akan diterbitkan pada hari Rabu sebelum upacara menandatangani dimulakan, menurut kenyataan wakil perdagangan A.S (USTR) Robert Lighthizer.


Kejutan Di Sesi Asia, GBP/JPY Tiba-Tiba Melonjak Selepas Mesyuarat BOJ!

Pelabur Asia menyaksikan kejatuhan ketara nilai Yen, merosot semula daripada prestasi cemerlang yang telah dipaparkan pada minggu lalu.
Ini disebabkan oleh kesan reaksi pasaran terhadap mesyuarat bank pusat Jepun di sesi Asia sebentar tadi.
Ketika pelabur menjangkakan bakal berlaku perubahan pada dasar monetari, Bank of Japan (BOJ) memutuskan untuk mengekalkan polisi longgar mereka dan menyaksikan kadar faedah tidak berubah di paras rendah pada -0.10%.
Jangkaan meleset itu kembali menjunamkan semula nilai Yen sebentar tadi dan berlaku pergerakan drastik pada carta-carta harga utama.
Seperti carta harga pasangan mata wang GBP/JPY, harga telah melonjak dari bawah paras 157.700 sehingga mencapai paras 161.500.
Pada dagangan Selasa semalam, isyarat awal perubahan trend bullish harga telah dinilai ketika harga mula bergerak di atas paras sokongan Moving Average 50 (MA50) pada rangka masa 1 jam di carta GBP/JPY itu.
Pada sesi Eropah semalam juga, harga sedikit meningkat ketika laporan data pekerjaan UK yang agak positif menyokong harga bergerak ke atas, namun terhalang di paras rintangan 157.700.
 Tumpuan pada sesi Eropah petang ini pula akan terarah pula pada terbitan data inflasi UK yang dilihat akan turut mempengaruhi arah pergerakan harga ke sesi berikutnya.
Berdasarkan lonjakan yang dipaparkan, kenaikan harga dijangka akan diteruskan lebih tinggi untuk ke paras rintangan seterusnya pada 162.00.
Melepasi paras berikut akan mendorong kenaikan harga yang mensasarkan sehingga ketinggian pada 164.500.
Namun jika situasi berubah dan menyaksikan harga menjunam semula, harga dilihat akan susut di bawah paras 160.500 untuk menuju kembali ke paras tumpuan 157.700 sebelum ini.
Susut lebih rendah akan mencetus isyarat bearish buat harga dan berkemungkinan mencecah ke zon support pada 155.700.
Lihat gambar carta harga pasangan GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kebimbangan No-Deal Brexit, GBP/USD Terus Menjunam!

Pound Sterling terus didagangkan berisiko pada sesi pasaran Eropah hari ini berikutan perkembangan negatif Brexit dengan kebarangkalian untuk situasi no-deal Brexit semakin tinggi.
Tempoh pengunduran Britain semakin hampir dan Kesatuan Eropah (EU) tidak bersetuju pelan cadangan Brexit yang dibentangkan oleh Perdana Menteri UK Boris Johnson. Pelabur melihat Britain bakal meninggalkan EU tanpa perjanjian.
Dengan kebimbangan tersebut, Sterling dijangka akan terus bergerak lemah pada dagangan minggu ini.
Dilihat pergerakan harga pada carta pasangan matawang GBP/USD, harga meneruskan penurunan pada awal sesi Eropah selepas mendatar sepanjang sesi dagangan Asia pagi tadi.
Dagangan dolar USD tidak begitu memberi tekanan berikutan sentimen terbaru rundingan dagang AS-China dilihat kembali menimbulkan kegelisahan para pelabur.
 Kementerian Perdagangan China berkemungkinan mengambil tindakan balas selepas Amerika menyenarai hitam 28 syarikat China atas alasan layanan terhadap masyarakat Uighur Muslim.
Harga pada GBP/USD membuat penurunan melepasi paras 1.22800 dilihat menuju ke paras support pada 1.22100 untuk menguji paras tumpuan tersebut.
Berkemungkinan kebimbangan terhadap isu Brexit yang berterusan bakal menyebabkan harga turun lebih rendah sehingga mencatatkan paras terendah yang terbaru pada carta harga GBP/USD.
Namun jika harga kembali membuat kenaikan semula, dijangka paras resistance pada 1.23400 bakal diuji semula sebelum kenaikan lebih tinggi berpotensi mencapai ke paras 1.24100.
Lihat gambar carta pasangan matawang GBP/USD di bawah untuk rujukan teknikal analisis anda.


Ini Antara Isu Yang Menjadi Perhatian Pelabur Pada Awal Dagangan Tahun Baru

Sentimen risiko pasaran dilihat agak terhad dengan pergerakan matawang masing-masing yang perlahan pada pembukaan dagangan selepas cuti tahun baru, manakala pasaran di Jepun pula masih ditutup dan akan dibuka semula pada hari Isnin.
Dagangan tahun baru dimulakan dengan matawang dolar USD diniagakan rendah berbanding safe-haven yen berikutan masih dipengaruhi sentimen optimis perdagangan yang dijangka akan meningkatkan prospek terhadap pertumbuhan global.
Harapan untuk melihat AS dan China memeterai perjanjian fasa 1 semakin pasti apabila pada Selasa, Presiden Donald Trump mengumumkan tarikh majlis untuk menandatangani perjanjian adalah pada 15 Januari 2020 bersama-sama wakil tertinggi daripada China.
Selain itu, beliau turut memberitahu akan berkunjung ke Beijing untuk memulakan rundingan mengenai perjanjian fasa seterusnya dengan China.
Indeks dolar direkodkan mencatat perubahan tahunan terkecil pada tahun 2019 dengan peningkatan hanya 0.24% berikutan kejatuhan yang dialami pada dagangan Disember telah membalikkan keuntungan awal bagi indeks itu.
 Terbaru, penerbitan data PMI pembuatan China hasil tinjauan Caixin bagi bulan Disember menunjukkan sedikit penurunan kepada 51.5 daripada bacaan yang dicatatkan pada bulan sebelumnya 51.8 dan tersasar dari jangkaan 51.7. Namun begitu, pembacaan yang kekal di atas paras 50.0 membuktikan keadaan ekonomi negara itu masih dalam keadaan baik.
Dolar Aussie dan New Zealand mempamerkan sedikit penyusutan, tetapi masih diniagakan tinggi berbanding US dolar dengan disokong oleh sentimen perdagangan yang meyakinkan dan langkah rangsangan oleh Bank Pusat China (PBOC).
PBOC telah mengumumkan pemotongan Nisbah Keperluan Rizab (RRR) sebanyak 50 mata asas bermula 6 Januari yang bertujuan untuk menyuntik kecairan dan mengurangkan kos perniagaan.
Sementara itu di pasaran Eropah, matawang euro didagangkan tinggi berbanding US dolar selepas meraih peningkatan sebanyak 1.8% pada Disember iaitu kenaikan yang tertinggi sejak Ogos.
Pound sterling pula diniagakan mendatar berbanding USD menjelang penerbitan bacaan akhir data PMI pembuatan UK pada petang ini yang dijangka terdapat peningkatan dalam pembacaan tersebut.


Macam Mana Dengan Harga Minyak Mentah Di Awal Tahun 2021?

Harga minyak mentah mencapai paras tertinggi beberapa bulan selepas jangkaan OPEC serta rakan sekutu pengeluar akan terus mengekalkan tahap pengeluaran semasa untuk Februari didesak oleh krisis pandemik yang mempengaruhi permintaan.
Harga minyak Brent mencapai paras $53.17 setong, paras harga tertinggi sejak Mac 2020. Manakala minyak WTI pula capai paras $49.71 setong, tertinggi sejak Februari 2020.
 Setiausaha Agung OPEC, Mohammad Barkindo pada Ahad menyatakan sementara permintaan minyak mentah dijangka meningkat 5.9 juta tong sehari kepada 95.9 juta tahun ini, OPEC melihat banyak cabaran yang akan memberi tekanan terhadap permintaan untuk separuh tahun pertama 2021.
Harga akhir pada 2020 di sekitar 20% lebih rendah berbanding harga purata 2019, masih dalam pemulihan selepas impak penutupan ekonomi global, walaupun negara-negara pengeluar terbesar dunia bersetuju untuk memotong kadar pengeluaran.
OPEC dan rakan pengeluar termasuk Rusia, OPEC+ memutuskan pada bulan lalu untuk meningkatkan pengeluaran kepada 500,000 tong sehari pada Januari memenuhi kadar permintaan, dan bersetuju untuk bermesyuarat setiap bulan untuk menilai faktor pengeluaran.


Sentimen Pasaran Tak Menentu, EUR/USD Mendatar Nanti Isyarat Lebih Jelas

Pemain pasaran kekal berhati-hati untuk dagangan minggu ini dengan sentimen pasaran yang tidak menentu membuatkan pergerakan harga juga berisiko.
Walaupun US dolar dijangka mempunyai peluang lebih cerah untuk mendominasi dalam pasaran susulan keputusan hawkish Federal Reserve (Fed) pada mesyuarat FOMC yang terbaru, namun raja mata wang tersebut gagal untuk pamerkan aksi cemerlang buat masa ini.
Pengukuhan yang dipaparkan pada penghujung minggu lalu gagal diteruskan pada awal minggu ini, sebaliknya beberapa mata wang utama yang lain sudah mula meningkat semula berbanding US dolar.

Menilai pergerakan harga pada carta pasangan mata wang utama EUR/USD, harga yang kembali melonjak dari zon sokongan 1.12500 bergerak mendatar pada dagangan semalam.
Harga bergerak dalam julat 40 pips semalam dengan paras ketinggian 1.13000 yang dicapai pada Isnin sekali lagi diuji dan paras terendah harga adalah sekitar 1.12600.
 Terdapat petunjuk awal untuk harga membuat kenaikan ke paras lebih tinggi selepas harga mula bergerak di atas paras sokongan Moving Average 50 (MA50) pada rangka masa 1 jam sebagai isyarat perubahan trend.
Sekiranya kenaikan harga berlaku, ketinggian dicapai pada minggu lalu sekitar 1.13600 menjadi sasaran awal untuk diuji harga sebelum meneruskan kenaikan ke zon rintangan 1.14000 pula.
Sementara jika harga membuat penurunan, zon sokongan 1.12500-1.12400 menjadi zon penting untuk dinilai pelabur selepas beberapa minggu berjaya menyokong kenaikan semula harga.
Sebaliknya jika harga tembus zon tersebut, penurunan lebih rendah dijangka akan kembali semula ke zon support utama pada 1.12000 yang menjadi zon terendah harga untuk tahun 2021.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Tepati Ramalan Untuk Lepasi Paras $1,830

Masih belum mengalah, emas kekal pamerkan peningkatan nilainya menuju ke dagangan penghujung minggu ini.
Menepati jangkaan penganalisis, carta harga XAU/USD yang mengukur nilai emas berbanding US dolar telah memperlihatkan harga meningkat melepasi paras sasaran 1830.00.
Sejak awal minggu, harga kekal bergerak di atas paras sokongan Moving Average 50 (MA50) pada rangka masa 1 jam yang memberi isyarat pergerakan trend bullish buat emas.
Pada dagangan Rabu semalam, harga mengekalkan corak kenaikan dan berjaya melepasi paras 1830.00 pada sesi New York.
Meneruskan kenaikan ke paras ketinggian sekitar 1835.00, harga mula mendatar di sekitar tersebut sehingga dagangan bersambung ke sesi Eropah hari ini (Khamis).
Dengan corak positif kenaikan harga yang ditampilkan, pelabur meletakkan harapan untuk melihat harga emas menutup dagangan minggu ini di paras lebih tinggi.
Jangkaan kenaikan harga emas bakal menuju zon rintangan pada 1850.00 yang diuji pada dagangan penghujung Januari lalu sebelum membuat terjunan harga selepasnya.
 Namun begitu, pelabur tetap berwaspada untuk sebarang kemungkinan yang boleh berlaku dalam pasaran dengan tumpuan akan terarah pada terbitan data inflasi AS pada sesi New York sebentar lagi.
Jika harga emas kembali menjunam semula di bawah paras sokongan MA50 dan juga paras 1830.00, pelabur bakal bersedia untuk perubahan trend bearish buat emas.
Penurunan awal bakal menguji zon RBS (resistance become support) sekitar 1812.00 sebelum menuju paras penting pada 1800.00.
Penurunan yang masih diteruskan lebih rendah bakal kembali semula ke zon support 1780.00 yang dicecah harga pada penghujung Januari.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


PM Liz Truss Letak Jawatan, Ini Kesan Terhadap Carta GBP/USD

Berita peletakan jawatan Perdana Menteri UK, Liz Truss semalam teras mengundang reaksi bercampur dalam pasaran dengan ketidaktentuan yang terus melanda ekonomi negara tersebut.
Selepas Menteri Kewangan Kwasi Kwarteng dipecat, Liz Truss pula berundur diri menjadikan beliau Perdana Menteri dengan tempoh perkhidmatan terpendek dalam sejarah Britain.
Namun, Pound Sterling mencatatkan pengukuhan ketika berita tersebut susulan pelabur menilai kecelaruan sistem kewangan di UK bakal mereda dengan pengunduran Liz Truss itu.
Justeru, Pound telah melonjak kukuh berbanding US dolar namun momentum gagal dikekalkan sebelum pengukuhan semula US dolar menuju penghujung sesi New York kembali memberi tekanan semula kepada Pound.

Dapat diperhatikan pergerakan harga pada carta pasangan mata wang GBP/USD membuat lonjakan dari zon 1.12000 mencapai ketinggian sekitar 1.13300 sebelum harga menjunam semula ke zon 1.12000.
Harga berlegar perlahan pada zon 1.12000 sehingga bersambung di awal sesi Asia pagi ini (Jumaat), namun terdapat isyarat bearish semula selepas harga susut di bawah halangan Moving Average 50 (MA50) pada rangka masa 1 jam di carta tersebut.
 Sekiranya penurunan harga diteruskan pada dagangan sesi-sesi akhir minggu ini, paras 1.11000 dilihat akan menjadi tumpuan awal yang bakal diuji.
Mencatatkan paras terendah minggu ini, penurunan harga jika melepasi 1.11000 akan disasarkan untuk menuju pula sehingga zon 1.09000.
Sebaliknya, jika harga berjaya membuat lonjakan dari paras 1.12000, rintangan awal yang dilihat akan diuji adalah pada 1.13000.
Melepasi halangan MA50 juga akan memberi isyarat perubahan trend bullish sebelum kenaikan yang diteruskan berpotensi mencapai zon rintangan yang diuji di awal Oktober lalu pada sekitar 1.15000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Terpaksa Akur Saksikan Emas Susut Ke Paras $1,760

Kekal dengan prestasi suram, dagangan komoditi emas melanjutkan penyusutan sehingga ke paras harga $1,760 ketika tumpuan pelabur sedang terarah pada penerbitan laporan minit mesyuarat FOMC di sesi New York awal pagi tadi.
Logam kuning tersebut dilihat kekal berlegar di paras terendah dua minggu dengan reaksi hambar susulan terbitan minit tersebut yang menunjukkan Federal Reserve (Fed) bakal meneruskan pengetatan dasar monetari, namun dengan kemungkinan untuk memperlahankan kenaikan kadar faedah sehingga mencapai sasaran inflasi bank pusat.
Fed tidak memberikan sebarang panduan khusus bagi melakukan kenaikan pada masa hadapan kerana ia bakal bergantung kepada data yang akan dikeluarkan, namun pasaran melihat kebarangkalian 60% kenaikan kadar 50 mata asas oleh Fed pada mesyuarat September.
Walaupun emas dilihat sebagai aset lindung nilai kepada inflasi, aset logam kuning tersebut cenderung untuk menurun susulan daripada faktor kenaikan kadar faedah yang dilaksanakan oleh Fed.
Meneliti pergerakan harga pada carta pasangan XAU/USD yang mengukur nilai emas berbanding US dolar, harga dilihat meneruskan momentum penurunan ke paras lebih rendah pada Rabu semalam berbanding pada Selasa lalu yang lebih mendatar di atas zon 1770.00.
Pada sesi Asia semalam, harga dilihat menunjukkan sedikit peningkatan menguji paras halangan Moving Average 50 (MA50) pada rangka masa 1 jam di carta XAU/USD, namun gagal untuk menembusi halangan tersebut lalu menyusut sekitar 200 pips.
Bersambung pada dagangan hari ini (Khamis), harga masih kekal mendatar perlahan di atas zon 1760.00 dari sesi Asia bersambung ke awal sesi Eropah.
 Sekiranya corak penurunan masih diteruskan, harga berkemungkinan akan melepasi zon sokongan 1760.00 susut lebih rendah menuju ke zon RBS (resistance become support) 1740.00 pula.
 Untuk sasaran bagi penurunan lebih rendah, zon 1720.00 akan menanti untuk diuji harga dengan catatan paras terendah terbaru 3 minggu.
Namun jika zon 1760.00 berjaya menyokong semula harga untuk memulakan lonjakan, dijangkakan kenaikan harga bakal menuju ke zon SBR (support become resistance) 1780.00 selepas melepasi halangan MA50 dengan isyarat awal perubahan trend bullish buat emas.
Lonjakan harga yang diteruskan dilihat akan kembali mensasarkan pada paras rintangan utama pada 1800.00 setelah paras tersebut kekal menghalang cubaan kenaikan harga sepanjang minggu lalu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Penyebab Gap Besar Dalam Pasaran Matawang Pagi Tadi !

Pengarah FBI James Comey memberitahu Kongres sebentar tadi tentang pembukaan semula kes e-mel Hillary Clinton bahawa ia tidak mengubah keputusan yang telah dibuat pada Julai lepas. Ini bermakna Clinton terlepas dari sebarang dakwaan ke atasnya. Perkara ini dinyatakan sendiri oleh wakil Republikan.
Perkembangan terbaru ini menguatkan lagi sentimen sokongan kepada Hillary sejak kenyataan FBI tentang pembukaan semula kes e-mel beliau pada 29 Oktober lepas.
Kita dapat lihat reaksi pasaran terhadap kenyataan FBI pada 29 Oktober lepas yang menyaksikan kejatuhan matawang US dollar berbanding matawang utama dunia yang lain sejurus sahaja tersebarnya berita pembukaan semula kes oleh FBI terhadap e-mel peribadi Clinton. US dollar yang dilihat kuat selama beberapa minggu sebelum 29 Oktober itu jatuh disebabkan siasatan ini yang meningkatkan sentimen sokongan kepada Trump. Pemerhati pasaran melihat kemenangan Trump akan menyebabkan volatility (turun-naik) yang tak menentu dalam pasaran.
Pada hari ini 7 November 2016, sehari sebelum hari pengundian kita sudah mula menyaksikan ketaktentuan dalam pasaran. Sejurus sahaja tersebarnya berita bahawa Hillary tidak bersalah dalam kes ini, ia telah memberi kesan kepada pasaran terutamanya US dollar dan pasaran saham US. Perkara ini telah memberi keyakinan semula kepada pasaran.
Sebelum ini indeks saham S&P500 telah jatuh selama sembilan hari berturut-turut yang juga kejatuhan terbesar sejak 1980. Namun hari ini pada pembukaan pasaran sesi Asia kita dapat melihat S&P500 telah pulih semula berikutan sentimen terkini pilihanraya presiden US. Kita dapat lihat lonjakan indeks ini seperti rajah di bawah.
Sumber: Investing.com
 Selain itu, pasaran matawang juga mendapat kesan daripada sentimen terbaru ini. US dollar dilihat menguat berbanding matawang utama dunia yang lain menjelang hari pengundian. Lihat lonjakan US dollar berbanding matawang utama dunia yang lain.
USDJPY
USDCHF
EURUSD
Seperti yang telah kita bincangkan di dalam artikel sebelum ini, para pelabur lebih suka jika kemenangan berpihak kepada Clinton kerana polisi yang dibawa oleh beliau memberi keyakinan bahawa tidak banyak perubahan kepada polisi sedia ada. Harus diingat polisi kerajaan yang berubah memberi kesan ketakpastian dalam pasaran dan mungkin akan memberikan risiko kepada pelaburan. Hal inilah yang tidak disukai oleh para pelabur. Dengan sebab itu kita melihat pergerakan pasaran yang tidak dapat dijangka kerana kurangnya kecairan (liquidity) dalam pasaran yang juga bermaksud para pelabur tidak memasuki pasaran kerana ketaktentuan politik seperti ini. Buktinya kita dapat lihat dengan lebih jelas kejatuhan indeks S&P500 selama sembilan hari berturut-turut sebelum melonjak semula pada hari ini.
Dalam tempoh dua hari sehingga pengumuman pemenang pilihanraya pada Rabu (10pagi-12 tengah hari) kita mungkin akan menyaksikan lebih banyak kejutan dalam pasaran seperti yang berlaku semasa Brexit Jun lepas.


Lima News Impak Tinggi Kepada Pasaran FOREX Minggu Ini (07 Ogos – 11 Ogos)

Selepas lonjakan US dolar pada Jumaat dengan data pekerjaan NFP yang memberangsangkan, kini timbul persoalan sama ada ini adalah permulaan kenaikan berterusan (rally) US dolar atau ia hanya membuat pembetulan harga (correction).
Pasaran kewangan global pada minggu ini akan berfokus kepada data-data ekonomi US khususnya data inflasi pada Jumaat bagi mendapatkan isyarat lebih jelas kenaikan kadar faedah The Fed.
Para pelabur juga akan meneliti komen oleh ahli-ahli The Fed tentang pendirian mereka terhadap perancangan bank pusat dalam pengetatan polisi.
Minggu ini, kami di moshed.com kongsikan senarai LIMA news besar yang akan memberi impak kepada pasaran kewangan khususnya pasaran tukaran matawang (Foreign Exchange Market).
1. Data Inflasi Amerika Syarikat (Jumaat)
Data ini akan dikeluarkan pada pukul 8.30 malam di mana jangkaan kenaikan 0.2% kepada harga pengguna (CPI) dan harga pengguna teras (core-CPI). Dari segi tahunan core-CPI dijangka naik 1.7%.
Kenaikan inflasi kali ini akan menjadi pemangkin (catalyst) bagi menolak potensi kenaikan kadar faedah lebih tinggi lebih-lebih lagi data NFP pada Jumaat begitu positif.
2. Ucapan ahli-ahli The Fed (Sepanjang Minggu)
Presiden Fed cawangan St. Louis James Bullard (non-voter) akan berucap minggu ini, namun seperti yang kita tahu beliau  adalah seorang yang dovish sama seperti Kashkari (voter). Kashkari akan berucap pada awal Selasa pukul 1.25 pagi.
 Pada Khamis pula, Presiden Fed cawangan New York William Dudley akan bercakap tentang ‘wage inequality’ di kawasan pentadbiran beliau. Pasaran akan meneliti jika beliau ada membuat sebarang komen tentang polisi monetari.
Pada Jumaat, sekali lagi Kashkari akan berucap dan begitu juga dengan Presiden Fed Dallas Robert Kaplan.
3. Data perdagangan China (Selasa)
China akan mengeluarkan data imbangan perdagangan pada pukul 3 petang pada Selasa dan dijangka lebihan dagangan (trade surplus) berjumlah $46.08 billion berbanding yang dicatat pada bulan sebelum iaitu $42.77 billion.
Data perdagangan China penting kerana seperti yang kita tahu negara ini adalah ekonomi kedua terbesar dunia dan terkenal dengan jolokan sebagai ‘enjin pertumbuhan ekonomi dunia’.
4. Data pengeluaran sektor pembuatan UK (Khamis)
Data ini akan memperlihatkan prestasi semasa ekonomi UK khususnya dalam sektor pembuatan. Peningkatan pengeluaran menunjukkan tempahan atau permintaan yang kekal kukuh terhadap barangan dari UK.
Pasaran menjangka tiada perubahan kepada pengeluaran kali ini dan sebarang bacaan lebih daripada jangkaan ini sudah pasti menyokong matawang GBP.
5. Penetapan polisi monetari New Zealand (Khamis)
RBNZ (Reserve Bank New Zealand) dijangka mengekalkan kadarnya di paras 1.75% selepas RBA minggu lalu juga mengekalkan polisinya. New Zealand cenderung untuk mengikuti pergerakan di Australia kerana faktor serantau. New Zealand adalah sebuah ekonomi yang banyak bergantung kepada eksport ke Australia.


Ini Sebab Mengapa US Dolar Buat ‘Comeback’!

Matawang US dolar kembali mengapai paras tertinggi satu tahun berbanding matawang utama yang lain pada hari Selasa menjelang penerbitan laporan NFP pada Jumaat nanti. Disisi lain pula, aset kripto utama Bitcoin mencecah $50,000 untuk pertama kalinya dalam tempoh empat minggu.
Dolar Australia yang sensitif terhadap risiko adalah antara yang mengalami kejatuhan terbesar dengan Reserve Bank of Australia menegaskan bahawa mereka belum berkehendak untuk naikkan kadar faedah sehingga tahun 2024.
Indeks US dolar yang mengukur matawang US berbanding enam matawang utama didagangkan kukuh 0.13% kepada paras dagangan 93.932 iaitu paras tertinggi sejak akhir September 2020.
Indeks US dolar telah meningkat sebanyak 2.8% sejak 3 September lalu kerana para pelabur bertindak balas terhadap isu tapering dan kebarangkalian kenaikan kadar pada tahun 2022.
US dolar juga mendapat keuntungan didorong peningkatan permintaan terhadap safe haven kerana kebimbangan terhadap risiko stagflasi global sehinggalah kepada paras syiling hutang A.S.
 Menurut pegawai strategi ING bahawa pemain pasaran akan cederung terus membeli penurunan US dan inilah yang berlaku semalam sehingga membawa kepada pemulihan US dolar.
Data NFP dijangka akan menunjukkan peningkatan berterusan bagi pasaran buruh dengan ramalan 488,000 pekerjaan akan ditambahkan pada bulan September.
Matawang AUS susut 0.1% kepada paras dagangan $0.7281, susut daripada paras tertinggi yang dicatat pada hari Isnin. Matawang NZD juga turut susut sebanyak 0.34% kepada paras dagangan $0.6981. Reserve Bank of New Zealand (RBNZ) akan mengumumkan pendirian mereka pada hari Rabu esok.
Disamping itu, matawang sterling kukuh sebanyak 0.15% kepada $ 1.3629 dan mencapai paras tertinggi tiga minggu berbanding Euro.
Walaubagaimanapun, Mark McCormick ketua strategi FX global TD memberi amaran walaupun US dolar cederung kukuh dalam jangka pendek namun pemain pasaran harus mengambil sikap berhati-hati kerana sentimen kurang baik sejak akhir-akhir ini.


Ini Perkembangan Semasa Rundingan Dagang AS-China

Perkembangan semasa bagi rundingan dagang antara Amerika Syarikat dan China dilihat agak terbatas selepas berita yang melaporkan keputusan rundingan agak mengecewakan.
Timbalan Presiden China, Liu He sebagai ketua rundingan dagang mengadakan pertemuan bersama Presiden Donald Trump bertempat di White House selepas rundingan minggu lalu telah berlangsung di Beijing.
Presiden Trump menyatakan rundingan perdagangan bersama China semakin menghampiri fasa akhir namun persetujuan masih belum dicapai lagi buat masa ini. Beliau turut mengatakan bahawa rundingan bakal berlarutan sekitar empat hingga enam minggu lagi.
Wakil rundingan perdagangan Amerika Syarikat, Robert Lighthizer pula berkata masih banyak isu utama dalam rundingan yang masih belum diselesaikan khususnya pada isu perlindungan harta intelek serta percukaian.
 Media Xinhua China melaporkan Timbalan Presiden Liu He dalam pertemuan semalam telah menyampaikan beberapa kenyataan daripada Presiden Xi Jinping kepada Presiden Donald Trump.
Antaranya adalah Presiden Xi berharap Amerika Syarikat dan China akan meneruskan rundingan untuk mencapai kesepakatan. Selain itu juga, beliau menyatakan bahawa kedua-dua pihak telah membentuk satu kemajuan rundingan yang baru melibatkan isu utama dalam teks perdagangan.
Namun, secara keseluruhannya para penganalisis masih melihat perkembangan yang baik bagi rundingan dagang walaupun proses rundingan masih belum selesai.
Pasaran akan memberi reaksi terhadap sebarang perkembangan yang dilaporkan pada rundingan dagang yang melibatkan dua ekonomi gergasi dunia itu. Perubahan sentimen dalam pasaran bakal mempengaruhi hampir kesemua dagangan matawang utama dalam pasaran kewangan.


Harga Minyak Mentah Meningkat, USD/CAD Mula Tunjukkan Corak Penurunan Harga

Matawang dolar Kanada mula menunjukkan tanda-tanda pengukuhan pada dagangan minggu ini susulan laporan jangkitan kes baru wabak novel Coronavirus mula perlahan.
Sentimen pasaran yang dilihat sedikit positif berbanding sebelum ini telah memberi harapan untuk harga minyak kembali mencatatkan kenaikan dalam pasaran.
Walaupun begitu, penurunan minyak mentah sehingga 20% sejak Januari bakal menjejaskan prospek bagi pelaburan baru pada sektor tenaga di Kanada.
Pelabur turut menantikan keputusan oleh OPEC+ bagi tindakan pengurangan pengeluaran bekalan minyak mentah yang bakal meningkatkan semula harga minyak.
Ucapan Gabenor bank pusat Kanada, Stephen Poloz di Melbourne Australia pada Khamis akan menjadi tumpuan pelabur untuk isyarat jangkaan bagi penetapan kadar faedah.
Meneliti pergerakan harga pada carta pasangan matawang USD/CAD, harga mula menunjukkan corak penurunan harga selepas mencapai paras tertinggi 4 bulan pada Isnin hampir menyentuh paras 1.33300.
 Pada dagangan semalam, harga yang turun lebih rendah di bawah paras 1.33000 cuba membuat kenaikan namun gagal melepasi halangan dinamik Moving Average 50 (MA50) sebelum kembalui turun semula dengan paras terendah harian dicatatkan sekitar 1.32760.
Menyambung dagangan pada hari ini, harga meneruskan penurunan pada sesi Asia di mana harga yang masih berada di bawah garisan MA50 menunjukkan trend bearish pada carta USD/CAD.
Penurunan diteruskan pada sesi pasaran Eropah di mana harga menuju zon support terdekat sekitar 1.32700 dan 1.32600.
Penurunan harga lebih rendah berkemungkinan menuju zon RBS (resistance become support) sekitar 1.32400 sebelum turun lebih rendah menguji paras tumpuan pada 1.32000.
Namun jika harga kembali membuat kenaikan semula, harga yang berjaya melepasi halangan MA50 bakal menguji semula zon resistance di ketinggian 1.33300. Kenaikan lebih tinggi akan mencatatkan paras ketinggian terbaru sejak dagangan Oktober tahun lalu.
Lihat gambar carta pasangan matawang USD/CAD di bawah untuk rujukan analisis teknikal anda.


Prestasi Mengecewakan Pound Bakal Dorong Penurunan GBP/USD Ke Paras Lebih Rendah

Seperti matawang Euro, Pound Sterling juga turut mempamerkan penurunan berbanding US dolar pada dagangan Khamis semalam bersambung pada hari ini.
Pound menjadi matawang dengan prestasi terburuk berikutan kegoyahan perkembangan rundingan Brexit antara UK dan Kesatuan Eropah (EU) terus memberi tekanan terhadap matawang British itu.
Menteri Kabinet UK, Michael Gove pada Khamis bertegas mengulangi bahawa UK tidak akan melanjutkan tempoh peralihan Brexit.
Menambahkan lagi tekanan apabila data pertumbuhan Keluaran Dalam Negara Kasar (KDNK) UK untuk 3 bulan yang berakhir pada April menunjukkan penguncupan terbesar berikutan sekatan pergerakan oleh kerajaan telah menghadkan aktiviti ekonomi.
Untuk dagangan semalam sehingga ke sesi Asia pagi ini, harga pada carta pasangan matawang GBP/USD telah membuat penurunan 200 pips mencecah paras sekitar 1.25450.
Tambahan pula, penurunan harga turut didorong oleh pengukuhan US dolar ekoran sentimen pasaran yang kembali berisiko membuatkan permintaan terhadap safe-haven meningkat.
 Harga pada carta GBP/USD yang telah bergerak di bawah paras halangan Moving Average 50 (MA50) di rangka masa 1 jam pergerakan harga telah memberi isyarat perubahan trend bearish.
Pada sesi Eropah, harga menunjukkan kenaikan ke paras sekitar 1.26400 di zon SBR (support become resistance) selepas data pertumbuhan GDP UK diterbitkan.
Jangkaan harga akan menyambung semula penurunan menuju ke paras tumpuan harga 1.25000 yang juga berada pada zon RBS.
Namun jika harga membuat kenaikan melepasi halangan MA50, kenaikan akan menuju paras 1.27500 dan menguji paras ketinggian mingguan sekitar 1.28100.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Asia

Matawang US dolar mencapai paras tertinggi 4 bulan lalu pada hari Khamis pada awal sesi Asia yang masih lagi didorongoleh peningkatan hasil bon kewangan US. Dimana hasil bon kewangan US telah meningkat ke 3 peratus pada hari Selasa buat pertama kali dalam masa 4 tahun.
Hasil bon kewangan 10-tahun telah naik 5.3 mata kepada 3.035 peratus pada hari Rabu, didorong oleh kebimbangan penawaran hutang kerajaan dan tekanan inflasi daripada kenaikan harga minyak.
Peningkatan hasil bon US telah mengakibatkan jurang hasil bon US-Jepun dan US-Jerman semakin membesar dan menyebabkan matawang yen dan euro menyusut berbanding yen.
Penganalisis pada hari Khamis, telah mengatakan bahawa terdapat tanda-tanda bahawa US dolar mula pulih selepas sebulan mengalami kelemahan. Dan data suku tahun pertama dijangka tidak akan seburuk sebagaimana yang dijangkakan oleh golongan pesimis.
 Data GDP US suku tahun pertama akan menentukan adakah matawang US dolar akan meruskan pengukuhan atau tidak. Atlanta Federal Reserve menjangkakan peningkatan GDP sebanyak 2%.
Indeks US dolar berbanding 6 matawang utama mengukuh kepada paras 90.97. Bacaan ini jatuh daripada bacaan tertinggi 4 bulan lalu iaitu pada 91.016, namun masih lagi mencatat pengukuhan.Namun ia mula menyusut setakat jam 9.40 pagi
Matawang US dolar juga menyusut berbanding matawang yen sebanyak 0.05% kepada 109.37.
Euro mengukuh berbanding US dolar apabila EUR/USD mengukuh sebanyak 0.12% kepada 1.2176.


Pound Junam, USD Pertahan Pengukuhan

Pembukaan pasaran sesi Eropah melihatkan mata wang pound merosot ke paras terendah hampir tiga minggu susulan ketidaktentuan politik di UK yang menyebabkan Perdana Menteri Boris Johnson hampir dipecat.
Dalam gerakan yang pada mulanya dianggap khabar angin, ahli-ahli parlimen Konservatif atau Tory telah mengusulkan cadangan untuk mengadakan undi percaya ke atas PM Johnson pada Isnin.
Bagaimanapun, Boris Johnson bernasib baik selepas majoriti daripada ahli parlimennya masih menyokong beliau, dengan 59% berpihak kepadanya sementara 41% lagi menentang.
Namun, melihat kepada jumlah ahli yang membuang undi, ini menunjukkan bahawa kepimpinan PM Johnson bagai telur di hujung tanduk.
 Sementara itu, peningkatan dolar Aussie susulan keputusan mengejut Bank Pusat Australia (RBA) untuk meningkatkan kadar lebih tinggi dari dijangkakan, terus terbatas disebabkan US dolar yang lebih kuat.
RBA  menaikkan kadar faedah sebanyak 50 mata asas kepada 0.85%, meleset daripada jangkaan pasaran untuk kenaikan hanya 25 mata asas.
Dolar Amerika terus melanjutkan pengukuhan disokong oleh keyakinan pelabur untuk Federal Reserve (Fed) meneruskan langkah agresif dalam mengetatkan dasar monetarinya selepas menyaksikan data NFP yang kukuh.
Dalam pada itu, mata wang euro pula membataskan penurunan di tengah-tengah jangkaan hawkish pelabur menjelang mesyuarat polisi Bank Pusat Eropah (ECB) pada hari Rabu.


Sentimen Pengukuhan Dolar Kanada, NAFTA & Harga Minyak Mentah Dunia

Matawang Dolar Kanada (CAD) dan Peso Mexico melonjak pada Selasa apabila rundingan NAFTA dilanjutkan sehingga tahun 2018.
Perunding daripada Kanada dan Amerika Syarikat menuduh antara satu sama lain dalam mensabotaj rundingan semula perjanjian ini pada Selasa, walaupun ketiga-tiga pihak bersetuju untuk melanjutkan rundingan sehingga 2018.
Chrystia Freeland menteri luar Kanada menuduh Amerika Syarikat mengambil pendekatan yang mahu menang kesemuanya dalam rundingan ini.
 Permintaan Amerika Syarikat sebelum ini dilihat sebagai situasi yang buruk kepada jirannya (Kanada dan Mexico) yang termasuk cadangan rundingan semula perjanjian dagangan setiap lima tahun dan juga halangan import kepada barangan Kanada dan Mexico.
“Rundingan ini sukar, kami tidak melihat petunjuk bahawa mereka sudi membuat sebarang perubahan yang akan mengurangkan defisit dagangan yang besar ini,” kata perunding Amerika Syarikat, Robert Lighthizer.
Antara yang menyokong pengukuhan dolar Kanada adalah pasaran minyak mentah dunia. Harga minyak mentah WTI (West Texas Intermediate) melonjak pada Selasa selepas jatuh ke paras terendah.
Dengan kenaikan harga minyak dan rundingan NAFTA yang mengurangkan risiko kepada Kanada kerana dilanjutkan sehingga 2018 telah menambah lagi pengukuhan CAD. Lanjutan rundingan ini dilihat memberi lebih ruang dan masa kepada Kanada dan Mexico untuk sekurang-kurangnya mengurangkan halangan import yang mungkin dikenakan oleh Amerika Syarikat kepada mereka.


Fed Fischer: Dua Lagi Kenaikan Kadar Pada 2017 Nampak Bersesuaian

Naib Pengerusi Federal Reserve, Fischer menyatakan bahawa dua lagi kenaikan kadar tahun ini nampak bersesuaian. Beliau juga menyatakan FOMC telah memasukkan sedikit rangsangan fiskal dalam pengiraan mereka dan sedang memerhatikan polisi fiskal secara rapat.
Menurut Fischer, risiko keseluruhan semakin seimbang terhadap kenaikan kadar di mana US dolar tidak meneruskan penguatan.
Presdien Fed cawangan Kansas Esther George pula menyatakan adalah penting untuk meneruskan kenaikan kadar secara berperingkat, tetapi beliau juga tidak mahu The Fed menaikkan kadar terlalu pantas yang akan mengejutkan ekonomi.
 Fed Kaplan sekali lagi berucap semalam di mana beliau mengatakan The Fed perlu menaikkan kadar secara berperingkat dan berhati-hati.
Pengerusi Janet Yellen tidak membuat sebarang komen dalam keadaan semasa ekonomi atau polisi monetari dalam ucapannya pada Selasa.
Mesej oleh ahli-ahli The Fed secara keseluruhan dilihat konsisten sejak mesyuarat Mac dengan jangkaan tiga kali kenaikan pada 2017. Sepanjang tempoh itu juga, tiada komen yang dilihat agresif dan ‘hawkish’ yang menunjukkan bantahan kepada pendirian ‘dovish’ dari kalangan mereka.


USD Pertahankan Pengukuhan, Ucapan Powell Jadi Tumpuan!

Setelah memulakan dagangan yang lemah pada pembukaan dagangan awal minggu, dolar greenback kembali meningkat lebih tinggi berbanding kebanyakan matawang utama.
Kenaikan ini disokong oleh peningkatan dalam hasil perbendaharaan AS 10 tahun yang mencapai tahap 1.5%, iaitu paras tertinggi sejak Julai.
Kenyataan hawkish Federal Reserve (Fed) pada minggu lalu mengenai kemungkinan untuk mula mengurangkan rangsangan secepatnya pada bulan November dan kenaikan kadar faedah yang lebih awal dari dijangkakan adalah antara satu faktor yang memacu peningkatan ini.
Ucapan Pengerusi Jerome Powell pada malam ini akan menjadi perhatian pasaran seterusnya untuk mencari petunjuk lebih lanjut bagi menyokong pengukuhan USD.
 Susulan dari lonjakan hasil bon AS, matawang yen jatuh ke paras terendah tiga bulan dengan didagangkan pada sekitar harga 111.00 berbanding US dolar pada sesi Asia.
Greenback juga menambah keuntungan setelah data menunjukkan pesanan baru dan penghantaran barang modal buatan AS meningkat dengan kukuh pada bulan Ogos, dengan kenaikan sebanyak 0.5% yang didorong oleh permintaan yang kuat untuk produk elektronik.
Euro pula didagangkan merosot berbanding US dolar, sebahagian besarnya mengabaikan perkembangan mengenai pilihan raya Jerman yang berlangsung pada hujung minggu, di mana parti Demokrat Sosial dijangka akan mengalahkan parti yang dipimpin Angela Merkel.
Sementara itu, matawang pound diniagakan sedikit berubah dengan pergerakan harga berlegar di sekitar harga 1.3700 berbanding greenback, selepas Gabenor Bank Pusat England (BOE), Andrew Bailey memberi komen berhati-hati pada ucapannya semalam.
Beliau mengulangi pandangan bank pusat bahawa kenaikan inflasi baru-baru ini adalah bersifat sementara dan memperingatkan bahawa kadar pemulihan ekonomi semakin perlahan. Bagaimanapun, pada masa yang sama, Bailey juga kelihatan hawkish selepas mengatakan bahawa beliau dan penggubal dasar lain melihat faktor yang semakin meningkat untuk menaikkan kadar faedah.


Gagal Tembus Resistance Minggu Lalu, GBP/USD Terjun Semula 120 Pips!

Carta harga pasangan mata wang GBP/USD pada Selasa semalam telah memaparkan corak yang bercampur ketika menutup tirai dagangan Februari.
Pada mulanya harga menyambung corak kenaikan seperti awal minggu dengan lonjakan lebih 100 pips mencapai ketinggian 1.21400, kembali menguji semula rintangan pada minggu lalu itu.
Seperti yang dijangkakan sebelumnya, mata wang Pound disokong oleh perkembangan positif berkenaan perjanjian Brexit melibatkan protokol Ireland Utara.
Namun, momentum pengukuhan Pound terbantut apabila US dolar kembali paparkan semula pengukuhannya ketika dagangan menuju penghujung sesi New York.
Oleh itu, harga telah terjun dari ketinggian 1.21400 yang telah dicapai sehingga ke paras 1.20200, sekitar 120 pips penurunan dicatatkan.

Harga perlahan menyambung dagangan ke pembukaan sesi Asia pagi Rabu ini dan mendatar di bawah paras halangan Moving Average 50 (MA50) pada rangka masa 1 jam di carta GBP/USD menjadi isyarat awal pergerakan bearish.
 Penurunan lebih lanjut akan dijangkakan untuk menembusi zon 1.2000 sebelum menuju zon sokongan harga sekitar 1.19000.
Berkemungkinan penurunan lebih rendah boleh berlaku menuju penghujung minggu ini untuk harga catatkan paras terendah terbaru 8 minggu.
Namun, tidak mustahil untuk lonjakan bersambung lagi hari ini sekiranya US dolar gagal mengekalkan dominasi ke atas Pound.
Harga boleh melonjak semula melepasi paras 1.21000 dahulu sebelum sekali lagi menguji rintangan 1.21400 yang masih menghalang harga sejak minggu sebelum ini.
Melepasi halangan tersebut akan mendorong harga menuju ke paras 1.22000 atau terus memburu paras ketinggian terbaru.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Pacak Ke Paras Tertinggi 4 Minggu!

Jangkaan positif pelabur susulan petunjuk hawkish oleh bank pusat Eropah pada minggu lalu terus menyokong prestasi cemerlang mata wang Euro bersambung di awal pembukaan pasaran minggu ini.
European Central Bank (ECB) memberi isyarat untuk kenaikan kadar faedah yang agresif selain mendedahkan rancangan untuk pengetatan kuantitatif, di mana kedua-dua langkah tersebut adalah bertujuan untuk mengetatkan dasar monetari.
Situasi ini akan memberi kesan terhadap peningkatan nilai mata wang Euro di samping mengambil kesempatan ke atas faktor penyusutan US dolar.
Pelabur berwaspada menantikan data inflasi Amerika Syarikat (AS) yang akan diterbitkan pada sesi New York malam ini, mendorong US dolar didagangkan lemah di paras terendah 2 minggu.

Justeru itu, pelabur menyaksikan corak kenaikan harga telah dipaparkan pada carta pasangan mata wang EUR/USD dari minggu lalu bersambung pada awal minggu ini.
Pada dagangan Isnin semalam, harga membuat kenaikan dari paras 1.00600 melepasi rintangan 1.01000 sehingga hampir menyentuh paras ketinggian 1.02000 dengan kenaikan harian sekitar 140 pips dan mencatatkan paras ketinggian terbaru 4 minggu.
Namun, gagal melepasi paras 1.02000, harga susut semula sekitar hampir 100 pips ke paras 1.01000 yang kini menjadi paras sokongan buat harga.
 Harga masih menunjukkan pergerakan dalam trend bullish yang berada di atas paras sokongan Moving Average 50 (MA50) pada rangka masa 1 jam di carta EUR/USD.
Jadi, penurunan yang dipaparkan di sesi New York semalam boleh dinilai sebagai pembetulan harga (correction) untuk harga menyambung kenaikan lebih tinggi pada hari ini.
Sekiranya kenaikan berjaya diteruskan, paras ketinggian yang dicapai semalam bakal diatasi untuk harga catatkan paras ketinggian terbaru lagi minggu ini.
Sasaran untuk kenaikan yang diteruskan adalah pada 1.02400 sebelum ke paras ketinggian 1.03000.
Namun jika harga membuat penurunan di bawah paras 1.01000 dan melepasi paras sokongan MA50, pelabur perlu berwaspada untuk isyarat penurunan harga semula.
Perhatian akan diberikan semula pada paras pariti 1.0000 atau paras 0.99500 yang menjadi tumpuan pada minggu lalu untuk penurunan diteruskan minggu ini.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Masih Dalam Zon ‘Sideway’, Jangkaan Untuk Melonjak Atau Menjunam?

Pergerakan harga yang mendatar masih lagi diperlihatkan pada carta pasangan mata wang GBP/USD pada Isnin semalam seperti corak pergerakan pada Jumaat lalu.
US dolar gagal menunjukkan arah yang jelas dengan pergerakan yang bercampur untuk beberapa sesi awal pada pembukaan pasaran minggu ini.
Sentimen positif pasaran dengan berita operasi yang diteruskan oleh syarika-syarikat teknologi gergasi di China setelah sekatan pergerakan yang dilonggarkan, akan membuatkan US dolar sebagai mata wang safe-haven mengalami susut nilai.
Namun, penganalisis pasaran berpandangan US dolar masih berpotensi untuk kukuh pada minggu ini disokong oleh komen bernada hawkish oleh Pengerusi Federal Reserve (Fed) Jerome Powell susulan mesyuarat FOMC minggu lalu.

Pada carta GBP/USD Isnin semalam, kenaikan awal dipaparkan oleh harga menguji paras 1.22000 yang merupakan zon rintangan semasa buat harga.
Di sesi Eropah, harga berjaya melepasi paras tersebut sekitar 40 pips sebelum menjunam semula 120 pips ke paras terendah harian sekitar 1.21200.
Selain zon 1.22000, harga juga dilihat gagal untuk melepasi paras halangan Moving Average 50 (MA50) pada rangka masa 1 jam yang memberi petunjuk pergerakan bearish harga bakal diteruskan.
 Pasaran menantikan situasi pengukuhan US dolar yang akan menjangkakan penurunan harga diteruskan untuk menguji pula zon sokongan pada 1.21000.
Menembusi zon tersebut berkemungkinan akan menyaksikan harga mencecah sehingga sekitar 1.2000.
Namun, dagangan yang bersambung pada hari ini (Selasa) menyaksikan pergerakan mendatar di awal sesi Asia kemudiannya cuba untuk melonjak melepasi halangan MA50 dan menguji zon 1.22000, namun ditekan turun semula.
Sekiranya harga membuat kenaikan lebih tinggi melepasi rintangan-rintangan berikut, bakal tercetus semula jangkaan awal bagi perubahan trend bullish buat harga.
Kenaikan yang dilanjutkan dilihat akan memberi reaksi pada beberapa paras tumpuan sebelum ini seperti pada 1.23000 atau rintangan 1.24000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Punca Euro Terbang ke Paras Tertinggi Pada Tahun 2017!

Euro mencecah paras tertinggi pada tahun 2017 berbanding US Dollar selepas mesyuarat Fed baru-baru ini gagal memberikan sebarang isyarat kenaikan kadar yang selanjutnya.
EURUSD menyentuh paras tertinggi kepada 1.0819 iaitu paras yang paling tinggi semenjak 8 Disember, meningkat sebanyak 0.36 peratus.
Dalam satu kenyataan dasar monetari terbaru, Fed menyifatkan bahawa ekonomi negara semakin kukuh dan penggubal dasar juga melihat pertumbuhan ekonomi secara berterusan.
Namun begitu, Fed masih gagal untuk memberikan isyarat yang lebih jelas mengenai kenaikan kadar yang selanjutnya bagi menilai prospek dasar perlindungan dan kewangan di bawah pentadbiran Trump.
Euro turut melonjak selepas penasihat perdagangan Trump menuduh Jerm sebagai memanipulasi matawang bagi mendapatkan keuntungan terhadap Amerika Syarikat.
 Dalam ucapan berasingan, Trump pula mengkritik China dan Jepun dan mengatakan bahawa mereka sengaja mengurangkan menurunkan nilai matawang mereka.
Kenyataan ini jelas menunjukkan bahawa kadar pertukaran Dollar boleh dilihat memainkan peranan penting di dalam agenda ‘America First’ oleh Trump.
Kenyataan Fed yang sedikit dovish juga menjadi punca kelemahan US Dollar walaupun ekonomi dinilai berada pada landasan yang betul.
Euro juga dinilai lebih tinggi berbanding Pound, dengan EURGBP meningkat sehingga 0.45 peratus kepada 0.8545 sementara pelabur masih memberikan tumpuan terhadap laporan suku tahunan inflasi dan keputusan kadar faedah di England.
Ini Yang Terjadi Kepada Pasaran Minyak Mentah Disaat Jumlah Pengeluaran Masih Ditahap Yang Membimbangkan


Kenyataan Larry Kudlow Beri Sedikit Keyakinan Terhadap Perjanjian Dagangan AS-China

Penasihat Ekonomi White House, Larry Kudlow memberitahu bahawa rundingan mengenai perjanjian fasa pertama Amerika Syarikat (AS) dan China semakin hampir untuk diselesaikan, tetapi tidak memberi butiran lebih lanjut mengenainya.
Perunding daripada kedua-dua belah pihak dikatakan berhubung setiap hari melalui panggilan video untuk membincangkan tahap kerja yang memberi tumpuan kepada isu-isu merangkumi butiran dan garis masa pembelian barang-barang pertanian AS seperti daging khinzir dan kacang soya.
Dengan memberitahu proses rundingan itu berjalan dengan baik dan konstruktif, Kudlow juga turut menyatakan kemungkinan bahawa Trump dan Presiden China Xi Jinping tidak perlu bertemu secara peribadi untuk mencapai perjanjian tersebut.
 Kenyataan Kudlow dapat meredakan kebimbangan pasaran walaupun masih terdapat keraguan mengenainya berikutan beberapa laporan yang menyatakan perbincangan tersebut mempunyai masalah dalam pembelian barangan pertanian China.
Sebelum ini terdapat laporan bahawa rundingan antara dua ekonomi terbesar dunia dilaporkan menemui jalan buntu apabila AS dikatakan meminta perincian bagaimana China merancang untuk mencapai sasaran $50 bilion dalam pembelian pertanian.
China turut menegaskan bahawa kedua belah pihak harus bersetuju untuk membatalkan tarif mengikut fasa jika perjanjian dapat dicapai. Kenyataan tersebut dikeluarkan selepas Trump mengugut akan menaikkan cukai yang lebih tinggi jika perjanjian tidak dapat dicapai.
Bagaimanapun, kedua-dua pihak masih menunjukkan bahawa mereka tetap inginkan perjanjian itu apabila China mula membeli barangan pertanian AS.


MoshedFX Terangkan Kenapa Anda Perlu Dapatkan Pakej MBF v2.0 Jika Anda Ingin Menjadi Seorang Forex Trader Yang Berjaya

Ramai yang PM saya di Facebook dan tak kurang juga yang email bertalu-talu. Mereka tanya bagaimana untuk mereka bermula dalam forex. Yang betul-betul baru saya tak berapa kisah. Tetapi ada yang hampir 6 bulan mengkaji, tetapi last-last mengaku kalah. Kerana satu apa pun tak faham. Saya tanya kaji bagaimana? Beliau cakap, beliau cuba kaji sendiri melalui internet, last-last lost terus. Tak tahu mana satu nak baca. Mana satu teknik nak guna. Mana satu perlu faham. Mana yang tak perlu faham.
Saya terangkan dengan bagi contoh. Kita nak lepas perperiksaan SPM pun kena belajar. Cikgu pun ajar apa yang patut baca, apa yang tak patut tahu. Agar mudah bagi kita. Sama juga macam forex. Bidang ini besar, meliputi teknikal analisis, fundamental, candlestick, ekonomi, geopolitik dan macam-macam lagi yang memberikan efek dan pergerakan kepada matawang. Jadi kalau bidang yang terlalu besar ini, kita masih tidak mahu ambil jalan pintas untuk belajar, memang susah. Boleh bukan tak boleh. Tetapi lambat.
Sama macam nak bergerak pergi kerja. Ada orang jalan kaki. Ada orang sanggup beli motor atau kereta, agar mudah dan cepat sampai. Jalan kaki memang sampai, tetapi lambat.
Sama juga macam forex. Saya hasilkan Pakej MudahnyaBelajarForex atau lebih dikenali dengan Pakej MBF ini hasil kajian saya selama 9 tahun dalam bidang forex trading. Saya dah lalui apa yang anda semua lalui. Dulu nak belajar lagi susah, tiada panduan macam Pakej MBF yang lengkap dalam Bahasa Malaysia, gaya penerangan santai dan mudah faham, beserta video-video tutorial. Dulu semua kena cari dari website “omputih”. Berbelit lidah nak sebut istilah-istilah ekonomi dan nak fahamkan. Sekarang solution tersedia di hadapan mata. Ia bakal melengkapkan anda dengan pengalaman saya 9 tahun. Anda jimat masa untuk berjaya.

Alhamdulillah, sekarang dah hampir 6 Bulan Pakej MBF dilancarkan. Dari edisi pertama sehinggalah edisi kedua telah diterbitkan dan sudah lebih 1000 orang memiliki pakej ini dan mengakui membantu mereka dalam pembelajaran forex trading. Testimoni berlambak!
Dalam Pakej MBF tu saya terangkan bukan hanya basic, tetapi dari A to Z. Zero to Hero. Sesuai untuk yang baru nak belajar, ataupun yang masih terkapai-kapai dalam mencari profit. Untuk Edisi Version 2 (V2) yang dilancarkan awal Bulan Jun 2015 tempoh hari, ada Ebook, ada Video dan paling terbaru ada Support Komuniti khas untuk pembeli. Sebuah media sosial yang lebih mantap dari Facebook. Pertama di Malaysia Komuniti Khas tersendiri untuk semua Pemilik Pakej MBF sahaja tu.

 Gambar di ambil dari Sosial Media Ngeteh.Co khas untuk Pemilik Pakej MBF
Jadi yang nak belajar, tidak terkapai-kapai keseorangan belajar sendirian. Kita ada support centre khas untuk membantu semua pemilik pakej MBF ini untuk sama-sama berjaya dalam forex trading. Yang paling best semua pembelajaran banyak ONLINE. Jadi mudah untuk yang kurang masa, nak berjumpa dan kekelas sebagainya. Ya lah, ramai juga yang bekeluarga, jadi agak susah untuk spend masa ke kelas offline, coaching. Kenapa perlu buang masa, jika solution yang saya hasilkan ini dapat membantu anda hanya dari rumah. Kerana memang tujuan orang ramai pilih forex trading sebab nakkan masa bersama keluarga, buat duit dari rumah. Betul tak ?
Boleh percaya ke Pakej MBF ini? Heh, kalau anda terlintas pertanyaan ini di dalam kepala anda. Cuba anda fikirkan kenapa anda saban hari masuk membaca analisa dan ilmu-ilmu forex trading di Blog saya ini MoshedFX.com? Mesti sebab anda tertarik dengan penyampaian saya. Pakej MBF itu saya yang hasilkan sendiri dari pengalaman saya, sudah tentu tidak mengecewakan anda.
Saya begitu serius dalam bidang ini, anda boleh lihat analisa fundamental dan kisah-kisah forex yang saya share setiap hari di sini. Saya yakin tiada mana-mana forex trader yang dapat buat perkongsian sebegini serius. Blog MoshedFX.com ini juga di baca hampir 30,000 pembaca setiap bulan. Sudah tentu pakej ini tidak akan mengecewakan. Jika anda orang baru yang baru nak belajar dalam bidang forex, Pakej MBF ini adalah permulaan sangat terbaik untuk anda. Dan jika anda masih mencari rentak dalam trading, jom bersama saya dan lebih daripada 1,000 orang trader yang lain. Kita berjaya bersama-sama.
Sekarang untuk pembelian Pakej MudahnyaBelajarForex ini masih ada promosi Diskaun 50% bagi Pakej ini. Dari RM700 jadi RM349 sahaja. Dan selepas raya, mungkin harga akan dinaikkan. Rebut peluang sementara harga masih RM349 sahaja. Ini bakal menjadi titik tolak anda dalam bidang forex trading. Tawaran dan peluang tidak datang selalu. Anda ingin bersama saya, sila rujuk info lanjut di www.mudahnyabelajarforex.com – < KLIK SINI
Renungan :


Luka NZD Terus Dirobek Angkara Keputusan Polisi RBNZ

Keputusan mesyuarat polisi Reserve Bank of New Zealand (RBNZ) menambah kekecewaan buat pelabur dolar kiwi selepas bank pusat itu mengekalkan kadar faedah tidak berubah pada 0.25%, bertentangan dengan jangkaan pasaran untuk meningkat pada 0.50%.
Dolar New Zealand susut ke paras terendah 9 bulan berbanding US dolar sebaik sahaja keputusan tersebut dikeluarkan, sebelum kembali stabil di sekitar harga 0.69380.
Para pembuat dasar mengatakan sikap dasar mereka masih cenderung untuk mengurangkan tahap rangsangan untuk memenuhi jangkan inflasi dan terus menyumbang kepada pertumbuhan pekerjaan yang maksimum.
Namun, disebabkan ketidakpastian yang meningkat dengan negara dalam keadaan ‘lockdown’, bank pusat bersetuju untuk mengekalkan kadar faedah tidak berubah pada pertemuan ini.

 Terdahulu, ramai penganalisis menjangkakan RBNZ akan menjadi bank pusat pertama di kalangan negara maju untuk menaikkan kadar faedah sejak pandemik Covid-19 melanda, setelah diperlihatkan dengan bacaan data ekonomi yang memberangsangkan dan kejayaannya membendung wabak.
Bagaimanapun, semua harapan tersebut musnah selepas satu kes komuniti baru Covid-19 telah dilaporkan di Auckland, dan mendorong penutupan di seluruh negara. Apa yang lebih membimbangkan adalah kes tersebut dikesan sebagai varian delta yang cepat menular.
Menurut penyataan susulan mesyuarat tersebut, keputusan hari ini dibuat dalam konteks penguatkuasaan penutupan tahap 4 oleh kerajaan yang mengehadkan aktiviti di seluruh New Zealand.
Selain itu, keperluan untuk mengembalikan semula tindakan pencegahan Covid-19 di beberapa wilayah menunjukkan risiko serius terhadap kesihatan dan ekonomi yang ditimbulkan oleh virus.
Dalam pada itu, unjuran terbaru RBNZ menunjukkan kadar faedah akan mencapai 0.50% pada akhir tahun ini, 1.5% pada pertengahan tahun 2022, dan lebih 2% pada akhir tahun 2023.


Pelabur Jangka USD/CAD Akan Terus Kekalkan Penurunan Minggu Ini

Dolar Kanada masih mengekalkan pergerakan yang positif pada awal minggu ini selepas berjaya mengukuh pada minggu lalu yang disokong oleh sentimen pasaran minyak mentah global.
Prospek permintaan bahan bakar yang meningkat dan peningkatan kadar vaksinasi dilihat menyokong semula kenaikan pada harga minyak mentah yang menjadi eksport utama Kanada sekaligus mempengaruhi pergerakan Loonie untuk mengukuh.
Dengan faktor US dolar yang menyusut di awal minggu akan terus membuka ruang buat dolar Kanada meneruskan pengukuhannya sementara pelabur kekal berhati-hati menjelang laporan data inflasi suku kedua Kanada pada Rabu.
Pada carta pasangan mata wang USD/CAD, harga telah menjunam pada minggu lalu dari paras ketinggian 1.27800 sehingga ke paras 1.25300.
Bersambung sehingga dagangan awal minggu ini, harga menunjukkan pergerakan mendatar pada zon sekitar 70 pips di atas paras 1.25300 dengan paras rintangan adalah pada 1.26000.
Isyarat awal untuk penurunan lebih rendah harga dilihat semalam selepas harga bergerak di bawah paras halangan Moving Average 50 (MA50) pada rangka masa 1 jam sebagai isyarat bearish.
 Penurunan yang diteruskan bakal menguji zon penting sekitar 1.25300 hingga 1.25700 sebelum jangkaan penurunan lebih rendah akan menuju ke sekitar 1.24000.
Sebaliknya jika harga berjaya keluar dari zon mendatar tersebut dan melepasi rintangan 1.26000, kenaikan lebih tinggi akan menguji semula paras-paras tumpuan sebelum ini.
Paras sekitar 1.26700 akan diuji terlebih dahulu sebelum harga kembali semula ke zon rintangan minggu lalu pada 1.27800 tersebut.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Dah Jadi – US Dolar Buat ‘Comeback’!

US Dolar catat pengukuhan untuk sesi dagangan US pada hari Isnin berikutan mendapat sokongan oleh peningkatan hasil perbendaharaan menjelang ucapan beberapa para penggubal polisi yang berkemungkinan akan memberi indikasi mengenai permulaan pembelian aset sebelum akhir tahun.
Hasil perbendaharaan 10 tahun penanda aras A.S. mencapai paras tertinggi tiga bulan AS $1.516. Ucapan para wakil the Fed akan menjadi tumpuan pada minggu ini dimana acara tesebut akan dipengerusikan oleh Jerome Powell.
Indeks US dolar yang mengukur matawang US berbanding enam matawang utama didagangkan kukuh 0.2% kepada 93.442.
 Pengukuhan US dolar turut didorong oleh data tempahan barangan modal buatan A.S meningkat dengan kukuh pada bulan Ogos, meningkat 0.5 peratus pada bulan Ogos di tengah permintaan yang tinggi untuk komputer dan produk elektronik.
Hasil A.S. naik ke tahap tertinggi sejak akhir Jun sebagai jangkaan dasar monetari AS yang lebih ketat setelah the Fed mengumumkan bahawa mereka akan memulakan ‘tapering’ seawal bulan November dan kenaikan kadar faedah lebih cepat daripada yang dijangkakan.
Disisi lain matawang Euro jatuh 0.2 sen berbanding US dolar kepada AS $ 1.1692. US dolar kukuh 0.2 sen berbanding yen kepada paras dagangan 110.925, setelah sebelumnya naik ke paras tertinggi dalam tempoh tiga bulan. US dolar turut meningkat 0.4 sen berbanding franc Swiss menjadi 0.9275 franc.
Dolar Australia yang sensitif terhadap risiko mengukuh kerana kebimbangan penularan pasaran yang meluas dari Kumpulan China Evergrande yang berhutang mereda. Kenaikan harga komoditi juga mendorong matawang Aussie.


Jaga-Jaga! GBP/USD Bakal Rekod Ketinggian Terbaru Sejak 2018

Pound Sterling kekal bergerak kukuh berbanding US dolar dengan kenaikan harga diteruskan pada carta pasangan mata wang GBP/USD mencapai paras jangkaan penganalisis pada 1.42000 semalam.
Sentimen pasaran kekal tidak berubah sejak awal minggu menyaksikan prestasi US dolar kekal suram memberi ruang mata wang utama lain dalam pasaran untuk meningkat.
Sementara Pound pula disokong oleh perkembangan positif di UK dengan pelonggaran sekatan pergerakan yang dilaksanakan yang dilihat akan mendorong semula pemulihan ekonomi.

Selepas kenaikan harga di sesi Eropah semalam mencapai ke paras 1.42000, harga mula bergerak mendatar pada sesi New York sehingga bersambung pada sesi Asia pagi Rabu.
Zon tersebut merupakan rintangan selepas harga gagal melepasinya ketika diuji pada dagangan Februari lalu.
 Dengan situasi semasa, kenaikan lebih tinggi dijangkakan pada carta GBP/USD menuju ke paras sasaran pada ketinggian 1.43000 untuk merekodkan paras tertinggi terbaru sejak April 2018.
Kenaikan harga tersebut dilihat akan dipacu oleh jangkaan penyusutan US dolar menjelang laporan minit mesyuarat FOMC yang terbaru.
Namun sekiranya harga membuat penurunan semula, paras sokongan terhampir harga dilihat pada 1.41000 yang telah berjaya dilepasi harga pada peningkatan yang dipamerkan di awal minggu.
Penurunan lebih rendah akan kembali menuju semula ke zon RBS (resistance become support) 1.40000 yang sebelum ini menjadi paras rintangan harga yang sukar ditembusi.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tepati Ramalan Minggu Lalu, AUD/USD Akhirnya Capai $0.6700

Sentimen pasaran yang berisiko minggu lalu ketika berita penularan Covid-19 di China sehingga mendorong arahan sekatan pergerakan dipertingkatkan dilihat akan menambah tekanan buat mata wang pulang tinggi seperti dolar Australia dan dolar New Zealand.
Namun, kenapa dolar Australia dilihat berjaya mengorak langkah dengan prestasi yang agak cemerlang minggu lalu?
Ini adalah disebabkan pengaruh penyusutan US dolar yang begitu ketara dalam pasaran menyusuli kesuraman laporan pekerjaan NFP Amerika Syarikat (AS) dan diperencahkan lagi dengan bacaan data inflasi AS yang menurun.
Hal ini semakin menguatkan semula jangkaan untuk Federal Reserve (Fed) memperlahankan kenaikan kadar faedah pada mesyuarat FOMC seterusnya dan memberi kelebihan kepada dolar Aussie untuk memanfaatkan ruang untuk meningkat.
Namun, pelabur Aussie akan berwaspada pada minggu ini untuk meneliti butiran minit mesyuarat bank pusat Australia pada Selasa sebelum tumpuan terarah kepada laporan pekerjaan Australia pada Khamis.
Meneliti pergerakan harga pada carta pasangan mata wang AUD/USD, ketika penutupan dagangan penghujung minggu lalu, harga telah mencapai ke zon ketinggian 0.67000 untuk catatkan paras tertinggi 7 minggu.
Zon tersebut berjaya dicapai setelah lonjakan bermula pada Khamis ketika terbitan data inflasi AS yang mengundang reaksi negatif terhadap US dolar sehingga harga melonjak melepasi rintangan pada 0.65400.
 Menyambung dagangan pada pembukaan awal minggu ini, harga menunjukkan sedikit penurunan perlahan di sesi Asia, berlegar di bawah zon 0.67000 namun masih berada di atas paras sokongan Moving Average 50 (MA50) pada rangka masa 1 jam di carta AUD/USD untuk isyarat bullish.
Kenaikan lebih tinggi jika diteruskan minggu ini yang melepasi zon 0.67000 dilihat bakal menguji zon 0.67700 untuk capai paras ketinggian terbaru.
Trend bullish yang diteruskan berpotensi mendorong harga hingga mencapai ke paras sekitar 0.69000.
Namun jika zon 0.67000 menjadi rintangan buat harga minggu ini, penurunan harga boleh dijangkakan semula untuk harga kembali ke 0.65400 untuk menguji zon RBS (resistance become support) tersebut.
Penurunan lebih rendah akan memberi isyarat perubahan trend sebelum menuju ke zon sekitar 0.67300.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas Susut Semula Di Penghujung Minggu, Mampukah EUR/USD Teruskan Lonjakan?

Pembukaan pasaran pada dagangan awal minggu ini, pelabur masih berwaspada memantikan pergerakan perlahan di sesi Asia sambil memantau data-data tumpuan sepanjang minggu.
US dolar pada minggu lalu alami penyusutan selepas mesyuarat FOMC, namun sedikit pulih pada dagangan Jumaat lalu, berkemungkinan didorong oleh aktiviti profit taking oleh pelabur di penghujung minggu.
Perkembangan laporan tentang langkah untuk menghapuskan tarif terhadap barangan China oleh Amerika Syarikat (AS) dilihat akan turut memberi kesan terhadap pergerakan semasa bagi mata wang US dolar.
Sementara mata wang Euro pula dilihat berjaya memanfaatkan peluang untuk meningkat berikutan situasi penyusutan US dolar tersebut.
Namun, pelabur masih berhati-hati terhadap risiko pergerakan Euro dalam pasaran susulan mesyuarat mengejut yang diadakan oleh bank pusat Eropah (ECB) untuk rancangan skim bantuan yang diperkenalkan untuk mengawal krisis hutang negara-negara bloknya.

Meneliti pergerakan harga pada carta pasangan mata wang EUR/USD, lonjakan pada Khamis lalu telah mencapai paras ketinggian pada 1.06000, namun harga gagal meneruskan kenaikan dengan corak penurunan dipaparkan semula pada Jumaat lalu.
Harga telah susut di bawah zon 1.05000 dan berlegar di sekitar tersebut sehingga dagangan penghujung sesi minggu tersebut berakhir.
 Menyambung dagangan di awal minggu ini, sedikit kenaikan awal di paparkan pada sesi Asia di atas zon 1.05000 selepas harga berjaya bertahan di atas paras sokongan Moving Average 50 (MA50) pada rangka masa 1 jam, menjadi isyarat awal untuk pergerakan bullish.
Sekiranya kenaikan berjaya diteruskan, harga dilihat akan kembali menguji semula paras rintangan pada 1.06000 yang dicapai minggu lalu.
Kenaikan lebih tinggi yang melepasi paras tersebut bakal mensasarkan semula pada zon-zon tumpuan pada minggu-minggu sebelum ini seperti pada 1.07000 atau lebih tinggi pada 1.08000.
Sebaliknya jika harga membuat penurunan di bawah zon 1.05000 untuk menyambung semula corak pada penghujung minggu lalu, zon support pada 1.04000 akan menjadi sasaran untuk diuji.
Penurunan lebih rendah bakal mensasarkan sehingga ke paras 1.03000 sekaligus memecah rekod terendah harga untuk tempoh 20 tahun.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Terpancut Semula Dari $1.2400, GBP/USD Beri Petanda Pertukaran Trend?

Pergerakan harga pada carta pasangan mata wang GBP/USD minggu lalu telah menyaksikan paras terendah terbaru 3 minggu dicatatkan di zon support 1.24000.
US dolar yang berjaya kukuh sepanjang minggu terus memberi tekanan terhadap mata wang Pound setelah minggu sebelumnya hampir mencapai 1.27000 pada kenaikan yang dipaparkan.
Namun situasi berubah pada dagangan Jumaat lalu yang telah melantun semula dari 1.24000 susulan US dolar yang mula melemah.
Ini disebabkan reaksi pasaran terhadap kenyataan Pengerusi Federal Reserve (Fed) yang bernada dovish menyatakan bahawa berkemungkinan bank pusat tidak memerlukan lagi kenaikan kadar faedah selepas ini.

Harga telah melonjak sekitar 80 pips dan memberi isyarat awal untuk perubahan trend setelah meningkat melepasi halangan Moving Average 50 (MA50) pada rangka masa 1 jam di carta GBP/USD tersebut.
Selain data PMI pembuatan dan perkhidmatan, pasaran akan meneliti juga data inflasi UK yang akan diterbitkan pada minggu ini di mana akan menjadi rujukan penting buat bank pusat untuk penetapan dasar monetari selanjutnya.
 Untuk jangkaan bagi kenaikan harga yang berjaya diteruskan, paras 1.25000 menjadi rintangan terhampir yang bakal diuji.
Berjaya melepasi rintangan itu akan menjangkakan kenaikan lebih tinggi untuk mencapai pula zon tumpuan 1.26000 sebelum ini.
Sebaliknya jika harga kembali menjunam semula minggu ini, zon support 1.24000 sekali lagi akan diuji dan reaksi harga akan diperhatikan.
Jika tembus lebih rendah, harga bakal catatkan paras terendah terbaru menuju sasaran seterusnya pada 1.23000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG